Ibrohim Haqqul. Cho’lpon haqida ikki maqola | Xurshid Davron kutubxonasi\nMuallif Adib: O'zbek tarixi, adabiyoti va madaniyati 31.08.2014 izoh yo'q\nБугун Абдурауф Фитрат, Абдулла Қодирий, Абдулҳамид Чўлпон, Усмон Носир ва жуда кўп шоиру ёзувчиларимизнинг қонли тақдирларини эслайдиган хотира куни. Бу ижодкорлар ёвузлик қурбони бўлишган. Лекин уларнинг «кўкрак қафасида» сўнгги нафасгача «Буюк муҳаббатнинг қонли нишони» ловуллаб турган. Улар ўлимни тан олмаганлар, Ватан ва халқ барҳаёт экан:\nЁлғиз, бир ўчиб… бир сўниш бордир!\nдеб билганлар. Бу ёниш – Эътиқод ва Виждон ёлқини эди. Бу ёниш –»Мен юртимнинг пок истакли кучиман» деган ишончдан оловланган эди.\nАБДУЛҲАМИД ЧЎЛПОН ҲАҚИДА ИККИ МАҚОЛА\nҚАЛБ ЁЛҚИНИ – СЎНМАС ЁЛҚИН\nМен юртимнинг пок истакли кучиман.\nРауф Парфининг «Абдулҳамид Сулаймон Чўлпон» шеърида «Нечук қисмат эрур, шоир қисмати?» деган саволга ўзига хос жавоблар бор. Мана, ўша шеърдаги айрим сатрлар:\nЙўлсизлик йўлдоши,толеи нигун,\nБу – халқ душмани, деб тутсалар бир кун,\nУшбу сатрлар беихтиёр Қодирий, Усмон Носир, Фитрат каби шоиру ёзувчиларимизнинг қонли тақдирларини эслатади. Бу ижодкорлар ёвузлик қурбони бўлишган. Лекин уларнинг «кўкрак қафасида» сўнгги нафасгача «Буюк муҳаббатнинг қонли нишони» ловуллаб турган. Булар ўлимни тан олмаганлар, Ватан ва халқ барҳаёт экан:\nдеб билганлар. Бу ёниш – Эътиқод ва Виждон ёлқини эди. Бу ёниш –»Мен юртимнинг пок истакли кучиман» деган ишончдан оловланган эди. Биз на Фитрат, на Чўлпонни эътиқодсизликда айблай оламиз. Улар хато қилган бўлсалар: «Ўз эътиқодимга содиқ қоламан», – деб хато қилганлар.\nЧўлпон шеърияти «қўпол мияларга сиғмаган ҳур виждон» учун куйиб-ёнишлар билан нурли. Чўлпон дунёқараши ва ижодиёти қанчалик мураккаб, нечоғлик зиддиятли бўлмасин, санъаткорона яратган асарлари адабиётимизнинг энг ёрқин саҳифаларини ташкил қилади. Бундан кўз юмсак, буюк Чўлпонни эмас, адабиётни, қолаверса ўзимизни камситган бўламиз.\nТўғри, Чўлпон Хаёлнинг туманли ўрмонларида кўп кезган, ноумид юракдан тўкилган маҳзун фикру туйғуларидан мисралар тизган. У баъзан “эски жароҳатли қалб”ини “сатрларнииг наштари-ла” тиладики, бундан Сўз сийрати азоб ва оғриққа тўлади. Чўлпон дунё ҳасратлари билан гоҳ тиллашиб, гоҳо баҳслашиб, некбинликка етишган шоирдир. Адолат юзасидан шуни ҳам ҳисобга олиш керакки, маълум вақтлар Чўлпон қалбида ҳоким бўлган тушкунлик ёлғиз унгагина хос эмасди. У даврнинг ўзидек мураккаб, қисмати зиддиятли ижодкорлардан бири эди. Шунинг учун у қарама-қаршиликларга бой ижодий изланишлари билан О.Мандельштам, Анна Ахматова, Ҳусайн Жовид сингари ўнлаб санъаткорлар қаторида туради. Мандельштам, Ахматова, М.Цветаеваларнинг китоблари аллақачон қайта-қайта босилган. Озарбайжонда Ҳусайн Жовид асарларининг тўрт томлиги ва у ҳақдаги хотиралар тўплами чоп этилди. Бироқ бизнинг Чўлпон ва Фитратга қайтишимиз қийин бўлди. Ошкоралик шарофати ила уларнинг ижод намуналари билан таниша бошладикки, бу – қувончли, албатта.\nАбдулҳамид Сулаймон ўғли Чўлпон 1893 йилда Андижонда савдогар зиёли оиласида дунёга келган. Бошланғич мактабни битиргач, рус-тузем мактабида ўқиган ва рус тилини қунт билан ўрганган. Андижон ва Тошкентдаги мадрасаларда таҳсил олган чоғларида у араб, форс, турк тилларини ўрганган. Чўлпон маданий савияси юксак санъаткор. Шунинг учун у Шарқ адабиётининг улкан билимдони даражасига кўтарилган. Фирдавсий «Шоҳнома»сининг туркча таржимасига бағишланган мақоланинг ўзиёқ Чўлпоннинг форс тили ва Ҳофиз, Саъдий, Абдураҳмон Жомий каби буюк даҳолар яратган адабиётни нақадар чуқур билганлигидан далолатдир. Унинг янги турк шеъриятига эътибори ҳам теран. Чўлпон шеърияти – миллий замини жуда мустаҳкам шеърият. Шоир шеърларининг умумий руҳи, оҳанг ва образларида Аҳмад Яссавий, Алишер Навоий, Муҳаммад Фузулий, Машраб анъаналарининг таъсири ўз аксини топган.\nЧўлпоннинг дастлабки асарлари “Садои Фарғона”, “Садои Туркистон”, “Туркистон вилоятининг газети”да босилиб турган. Олимлар Чўлпоннинг инқилобдан олдин ёзилган шеърий ва насрий асарларида жадид адибларнинг таъсири бўлганлигини қайд қилишган. Кейин эса у газета ва журнал саҳифаларида кўплаб шеърларини чоп эттирган. Чўлпоннинг учта шсърлар тўплами босилиб чиққан. Булар – “Уйғониш”, “Булоқлар”, “Тонг сирлари” номли китобларидир.\nЧўлпонда чин шоирга хос муҳим фазилатларнинг барчаси мужассам эди. Шулардан баъзиларини таъкидлаб ўтайлик. У, аввало, Дард одами. Демакки, бедардлик, юзакилик ва руҳий саёзлик билан муроса қилмаган. Шоир, «Дилларида ғам тўла бечораларга ёрман, Вақти хуш, ғам кўрмаганлардан тамом безорман», деганида ҳассос қалбли кишиларнинг нуқтаи назарларини ёқлаган. Ҳар қандай шароитда ҳам шоирлик қийин иш. Ўзининг жонини ўзи қийнай билмаган шоир ўзгаларнинг дарду ғамларига чора излолмайди. Алишер Навоийнинг шундай байти бор:\nНавоий назми рангину равон эрса ажаб эрмас,\nКи, махлут ўлди кўз ёши била хуни жигар анга.\nБайтдаги фикрнинг соддароқ баёни бундай: «Навоий шеърлари рангину равон эканлигидан ажабланиб, сен бунга сабаб ахтарма. Чунки уларга кўз ёши билан жигар қонлари қўшилгандир». Чўлпон ҳам шоирнинг жигар қонидан рангланмаган шеърни – шеър ҳисобламаган. У шеърда жон ва қон жаранги янграши мумкин деб инонган, бунга эришган ҳам. Чўлпондаги иккинчи бир фазилат– руҳий самимият, маъно ва тасвирдаги табиийлик. Энг «эзувчи» шеърларида ҳам унинг қандайдир акс таъсир кўрсатувчи бир қувват мавжудлигининг сабаби шунда бўлса керак. Булардан мавқеи паст бўлмаган навбатдаги хусусият: ҳуррият завқи. Эрк ва озодлик – Чўлпон учун ҳамма нарса. Унингча, «зулм олдида ҳар бир нарса эҳтимолки бўйин эгар». «Агар зулм авжга келса», “кўк боши” ҳам ерга тегажаги ажабланарлимас. Аммо бўйин эгмас, эгдириб бўлмас бир қудрат бор дунёда – эркин виждон.\nЭга бўлмоқ – мумкин эмас.\nШоир мазлумлар учун кишанлар ясовчи “усталар”, “Бошқаларни тубанлар деб атовчи хўжалар”, «чиқадирган қуёшни» «этак билан тўсмоқ»қа тиришган жоҳилу гумроҳларга қарши шунақа фикрлар битган:\nБу сўзлар томирида «қўзғалишнинг ваҳший қони» кўпирган, эски фикр ва анъаналарни парчалашга тайёр мазлумлар тилидан ёзилгандир.\nШоир кўнглида юз очган туйғулар – меҳнаткаш эл, зўр курашларга ҳам қодир азамат халқ туйғуси. Халқ – мислсиз куч. «Халқ денгиздир, халқ тўлқиндир, халқ кучдир. Халқ исёндир, халқ офатдир, халқ ўчдир… Халқ қўзғалса, куч йўқдирким, тўхтатса, Қувват йўқким халқ истагин йўқ этсун…» Чўлпон «бутун кучни халқ ичидан» олиб, «қучоқ очиб халқ»қа томон бормоқ, халқ дарду қувончларини ифодалашга тарғиб қилганди.\nЧўлпон шеъриятида сир кўп, хаёл кўп. У «Хаёлнинг кўзлари билан” инсон ички ҳолатларидаги ўзгаришлар, руҳ ҳаётидаги туғёнларни кўриш ва «борлиқнинг сўзлари» орқали шеърхонга гавдалантириб беришни бағоят хушлайди. Хаёл унинг кўнглида гоҳи «Ошиқдек ястаниб ётиб оладир…».\nШу чоқда қийналиш бошланар менда,\nЧунки хаёлимнинг кўзлари билан\nБир гўзал ҳолатни кўриб тураман,\nЛаззатга ғарқ бўлиб, ўлиб тураман…\nРассом бўлсам эди чизиб берардим, –\nдейди шоир. Чўлпон барибир хаёл мусаввири. Хаёли унинг гўзал манзаралар яратади. Шеърларида у борлиқ-оламдан нусха кўчирмайди. Балки табиат манзараларидан табиат шеърларини яратади. Унинг шеърларида «томчилар – кўкларнинг сўзлари», «Қор парчалари тўкилган садаф», «Юлдузнинг кўзи, ҳафиф жимиллаб» термулиб туради. «Эрта саҳарларда тонг шабадаси Ўрик гулларини ўпиб” сармаст елади. «Дарахтлар ҳам соғлом, тетик боладай Ҳар кун эмас, ҳар нафасда ўсади». Дарахт новдаларида болалик сурурига ошно баргчалар секингина ўрмалаб қанотчаларини ёзади: «Баргчаларда болаликнинг сурури… Енгил-енгил қалинлашиб ўйнайлар». Баргчаларнинг қалтирашларида қўрқувдан кўра орзу устун, улар хотиржамлик, нашъали ва осуда ҳаёт тилайдилар:\nҲар баргчанинг табиатдан тилаги:\nШу яшашнинг томирини узмаслик,\nШу нашъани, шу роҳатни бузмаслик.\nЧўлпон тасвирларида “Ариқда сувларнинг ўйноқи қўшиғи”, «Шохларда ухлаган баргларни уйғотади». «Айниқса шамолнинг» «юмшоқ шўхлиги”дан баргларда эркинлик қувончлари юз очади. «Ҳар нарса кўкарган, ҳар нарса яшнаган» фараҳли чоғларда: «Олтинли қўнғизни болалар ушлашиб, Ип билан кўкларга учириб ўйнайлар…».\nБу «ўйин» шоир диққатини «қулликни севмаган йўқсил» тақдирига тортади: «Қулликни севмаган йўқсилни кўплашиб, Нимага ўзининг эркига қўймайлар?» Бироқ кечаги муте йўқсил энди исёнкор: «Кенг юракда тураолмай, сиғолмай, Тошиб кетган: йўқсилдаги имондир…».\n«Кўклам келадир» шеъри «Қўклам ойим йўлга чиққан, кўклам ойим қўзғолган” мисраси билан бошланади. Тиниқ ҳаво… Кўк юзида оппоқ –ҳарир парда янглиғ булутлар. Ҳаракатларида уларнинг қандайдир паришонлик. Кун тиғлари эса аёвсиз ўткирлашмоқда. «Қип-яланғоч дарахтлар ҳам қучоқ очиб», «кўк кўйлакнинг битиши», яъни баҳорнинг кучга киришини кутмоқдалар. «Сезгиларни уйғотувчи, ҳидли гуллар» тўпланишиб: «Биз ҳам йўлга чиқдик», – дея чопар юборишган. «Гул ҳидидан» ризқ ва завқ эмувчи “жониворлар” «боғчалар, чаманлар» сафарига тайёрланишаётир.\nСўзлардаги хаёлий майинликни кўринг. «Кўклам ойнинг» силаб-сийпашларидан “қора ернинг”мас, тошда ҳам ҳаракат қўзғалгудай. Табиатдаги шу яшариш, шундай бедорликни шоир ватандошлари қалбида ҳам кўрмоқ истайди: «Кўнгиллар ҳам ҳаволардек кўклам ҳидин берсайди, Дилларга ҳам ҳаволардек кўклам руҳи кирсайди…”.\n«Яна кўклам» юқоридаги шеърнинг узвий давоми каби ўқилади: «Яна мен сенга қайтдим, эй кўклам, Чунки борган сари юзинг очилиб, Чунки борган сари ҳидинг сочилиб, Сил кўнгилларга бахш этар малҳам”. Лирик қаҳрамон «Дунёга бир келин каби чиққан» турли тусдаги чечакларни тонг отар чоқда қаршиламоқ билан қаноатланмайди. У “кун қон сочиб ботар чоқда”, “сўнгги нур ўйнаган” терак япроқларининг “шаббода қиз” ила қувлашиб ўйнашларини ҳам кўрмоқни истайди. Шеър сўнгида «жувон толдаги қуруқ бир шох” қуп-қуруқ гавдасини елга тутиб, қайси кўкламни йўқлаши ва йўқлов ҳасратини кимга ҳам англата олиши тўғрисида сўзланади. Шубҳа йўқки, бу фикр қачонлардир кимларга қалтис эши-тилган. Аммо шоирнниг шеърдаги нияти холис. Қуруқ бир шох образи орқали у муҳит ва воқелик ҳавосидан баҳра топмаган, шу сабабдан онги янгича куртакланмаган кимсалар аҳволини шарҳлаган. Шеър муҳит ва инсон муносабатидаги мураккаблик ҳақида ўйлатиши билан эътиборли.\nЧўлпон шеърияти поэтик образларга бойдир. Бу образларнинг кўпчилиги табиат оламидан олинган. Булар: Ой, Қуёш, Дарё, Дарахт, Гул ва ҳ.к. Лекин Юлдуз шоир ишлатган фаол образлардан бири. У тахаллусини ҳам Чўлпон – Тонг юлдузи деб танлагани бежизмас. Шоир юрагига яқини ёруғ юлдуз, «Қоронғу кечада кўкка кўз тикиб» у «энг ёруғ юлдуздан» тақдир маъбудасини сўроқлайди.\nАйтадир: «Мен уни тушда кўрганман.\nТушимда кўраман: шунчалар гўзал,\nШоирнинг лирик қаҳрамони – фикр ва мушоҳада кишиси. Унинг тафаккур йўллари кенг. У фикрдан ҳақиқатга, ҳақиқатдан ҳурриятга интилади. Бир ўринда Ёруғ юлдуздан ўтмиш хусусида ҳақ гапларни тингламоқ мақсадида у дейди:\nОталарнинг тарихдаги хатосин…\nШунда унинг кўз ўнгида юрт учун «жонлар бериб, қонлар тўккан» мардларнинг сиймолари жонланади. Ўтгандаги турмушнинг «бутун қонли», «шонли ерларин» мукаммал билмоқ истагида у юлдузга мурожаат қилади: «Майли! Майли, қандоқ аччиқ бўлса ҳам, Тўғри сўзни яширмасдан сўйлайбер, Ҳар қанчалар юрак ёрғич куй бўлса, Ботир бўлиб секингина куйлайбер».\nТарих ҳақида юлдуз нима дея оларди? Албатта, ҳеч нима! Лекин шоир шу йўл билан тарих тўғрисида «тўғри сўзни яширмасдан» сўзлашни тарғиб этади. Мозий хатоларини хаспўшлаш хосиятсизлигини шоир яхши тушунган. Уларнинг очилишидан чўчимаган. Балки ўтмишнинг юзига бутунлай қора суркаб, халқ хотирасини буткул булғаш ғаразидаги манқуртлардан ҳазар қилган. У “ҳар қанчалар юрак ёрғич» гаплар бўлса ҳам билишни эрк ва истиқбол учун зарур ҳисоблаган.\nКўнглига яқин «нарсани излаб кеча-кундуз» ҳар ёққа боқаркан, шоир яна тонгда нур таратувчи юлдузга юзланади:\nМен унга ишонмоқчи бўлиб ўйнатаман кўз\nУл ҳам кула бошлар,–\nдейди у. Лекин «Шул чоқда деворлар ичидан қайғули бир қиз йиғлаб кела бошлар». Ва шоир дилини мана шу қиз – “Ер юлдузи”нинг қайғулари қуршаб олади. У «Кўнглимга яқин… бошқа эмас, сен, «Ер юлдузи» деганида «бу сўзни эшиткач» кўкдаги юлдуз аразлаб қочади. Чўлпоннинг қатор шеърларида деворлар ичида қамалган ҳуқуқсиз, ҳурликка илҳақ ўзбек хотин-қизларининг ҳасратлари битилган:\nЎйнаган бошқалар, инграган менман,\nЭрк эртакларин эшитган бошқа,\nҚуллик қўшиғини тинглаган менман.\nБу сўзларда «айвон қаторида саналган» чорасизларнинг фиғону фарёдлари аксини топган. “Неча юз йил кишанларда энтиккан” тутқун Шарқ қизи Чўлпон шеърларида “сиқиқ қафасларда» яйрай олмагани, жаннат боғлари бўла туриб улардан айро тушгани, тану жони «хаёл» уясига айланиб, «билгисиз овчининг» қасдидан қўрқиб нафас олишини айтиб ҳасратлар чекади. Чўлпон тутқин аёл тимсоли орқали қуллик офатларига гирифтор юрт аҳволини ҳам моҳирлик ила тасвирлашга муваффақ бўлгандир.\nЧўлпон кенг қамровли талант соҳиби. У шоир, драматург, Шекспирнинг “Ҳамлет», М. Горькийнинг «Она» асарларини ўзбек тилига ўгирган моҳир таржимон, ўнлаб проза намуналарини яратган носирдир. Чўлпон қисса ва ҳикоялардан ташқари, «Кеча ва кундуз» номли роман ҳам ёзган. Унинг «Кеча» қисми 1936 йилда босилган.\nЧўлпон бир шеърида:\nУзоқ…. Оғир йўлга чиққан йўлчи ман…\nМен юртимнинг пок истакли кучиман, –\nдеганди. Бу Йўлчининг бадиий ижоддаги йўли енгил ва силлиқ кечмади. У баъзан, ўзи эътироф қилганидек, «Асабий, шиквали ва ғамли» «достончи руҳиға» кириб шеърлар ёзади. «Шафқат билмас исён»дан руҳи ортиқ тўлғонди, ғамга чўмди. Бироқ у шоир эди. Шунинг учун охир-оқибатда юрти ва халқининг пок истакларига хиёнат қилолмади: “Фақат Мажнун бўлиб элни суяман, Унга ҳурмат билан бўйинсунаман”.\nШундай ошиқ шоирнинг оқ исмига «қора занжир» илмоққа қасд қилганлардан фарқли ўлароқ, биз унинг мураккаб ва машаққатли ижод йўли, юрак қони ила битилган асарларини холис баҳолаб, халққа қайтармоғимиз шарт.\nМанба: Чўлпон. Баҳорни соғиндим. Тошкент: Юлдузча, 1988.\nЙигирманчи аср ўзбек адабиёти – бошидан жуда кўп қийинчилик, ҳақсизлик ва ҳар турли таслимият ҳамда энг оғир йўқотишларни ўтказган адабиёт. Бундай ҳодисалар собиқ СССР давлати таркибидаги деярли барча жумҳуриятлар адабиётида ҳам бўлган, албатта. Лекин бизнинг адабиётимиздаги миллий, мафкуравий забунлик ва эрксизликнинг миқёси ниҳоятда кенг ва нисбатан ғоятда қайғулидир.\nШунга қарамасдан, бу адабиёт истеъдод йўналиши ва даражаси ҳар хил бўлган кўп ижодкорларни вояга етказди. Бу ижодкорлар орасида Сўзнинг илоҳий куч-қуввати, миллат тақдиридаги роли ва адабиётнинг асл моҳиятини тўғри ва теран англай олганлар бор эди. Лекин уларнинг сони анча озчиликни ташкил этарди. Шунинг учун узоқ йиллар мобайнида ёлғон ва алдовлардан «ҳақиқат» тўқиш, Эрк ва Истиқлолни эмас, қуллик ва мутеликни тарғиб қилиш тамойили етакчилик қилиб келди. Чунки миллий мафкурадан йироқлашган, фикрни эҳтиёт ва қўрқув бошқарган, Абдурауф Фитрат, Абдулла Авлоний, Абдулҳамид Чўлпон каби ҳур виждонли буюк санъаткорлар бошлаган ғоявий-бадиий анъаналардан алоқаси узилган адабиётнинг маънавий-руҳий қиёфаси бошқача бўлиши мумкин эмасди.\nАлбатта, совет даврида ҳам ўзбек адабиёти бир жойда тўхтаб қолгани йўқ – имкон даражасида у ўсди, илгарилади. Аммо у ҳамма вақт ҳам ҳақиқат, диёнат ва миллат манфаатларига тўла содиқ тура олгани йўқ. Унинг давлат ва расмий сиёсатга тўла тобелашуви, чинакам адабиётга хос бўлган Исён руҳини бой берганлиги мана шундандир. Бу фожиаларнинг илдизини аниқ билиш ва оқибатларини аниқ башорат қилиш маъносида ҳам Фитрат, Чўлпон ва Абдулла Қодирийнинг ижод тажрибалари ҳақиқий сабоқ мактаби эди. Буларнинг адабий Шахсияти Ватан озодлигини орзу этган, кўнглида миллат Эркини сақалаган ҳар бир миллиятчи учун ўрнак бўлиб келгандир.\nЗеро, бадиий ижодда бу санъаткорларимиз эришган Ҳақиқат мақоми – абадул абад дахлсиз ва муқаддас мақом бўлиб қолажак. Ва уларнинг номини – Туркистон деб аталмиш улуғ номдан, тақдирини – Туркистон тақдиридан ҳеч вақт ажратиш мумкин эмасдир. Октябрь тўнтаришидан сўнг Туркистонни қамраб олган қарамлик, қуллик, парокандалик ва таслимият ҳасратларини Чўлпон қадар тўлиқ идрок этган, инсон эрки ва истиқлол ғоясини рамзий-мажозий образларда маҳорат билан тасвирлай олган иккинчи бир шоирни топиш қийин. Бу – мақтов эмас, балки бутун турк дунёсида тан олинган бир ҳақиқатдир. Чўлпон шеърияти шоирнинг ўз она юртида таҳқирланиб, «эрк эртакларини» тинглаб яшашга маҳкум қилинган жафокаш халқ эътиборидан четлаштирилиб қўйилган замонларда ҳам қондош ва қариндошларимиз ватани – Туркияда унинг шеърлари севиб ўқилган, илм аҳли томонидан ўрганилиб, таҳлил этилган эди. Турк олими доктор Ҳусайн Ўзбойнинг «Чўлпон шеърлари», деб номланган китобини ана шу ҳаракатнинг таҳсинга лойиқ бир натижаси дейиш керак.\n«Бу китобни, 1929-1938 йиллар орасида шаҳид этилган мингларча туркистонлик ойдинларнинг руҳи ила бугунги мустақил Ўзбекистоннинг буюк келажагига бағишлайман», – дейди муаллиф. Эътироф этиш лозимки, мазкур китоб ушбу бағишловга муносиб, жуда мазмундор ва ибратли асардир. Бу китоб икки қисмдан таркиб топган: биринчиси – тадқиқот, иккинчиси – шеърий матн ва таржималардир.\nСўз бошидан кейин берилган «Кириш» ҳам икки қисмдан иборат: 1.Абдулҳамид Сулаймон ўғли Чўлпоннинг адабий шахсияти; 2.Чўлпоннинг асарлари. Буларда шоирнинг ҳаёти, ижодий фаолиятининг шаклланиши, адабий шахсиятининг камол топиши, шеърий, насрий ва драматик асарлари тўғрисида мухтасар маълумот берилган. Ҳусайн Ўзбой Чўлпоннинг ҳаёти ва ижодига доир бир қанча янги фикр-мулоҳазаларни илгари сурган. У бир ўринда ёзади: «Чўлпон 1917-1918 йилларда Оренбургда Бошқирдистон миллий жумҳурияти раисининг котиби вазифасида ишлаган. Шу орада у Қўқон шаҳрида истиқлол қурултойида иштирок этади. Қўқонни қизил армия тўпга тутгандан кейин Чўлпон ярадорларни даволаш учун «Қизилой» хастахонасида кўнгилли ўлароқ фаолият кўрсатади» (14-бет).\nХудди шу даврлардан эътиборан Чўлпоннинг адабий-ижодий фаолияти ҳам бевосита миллий истиқлол ва Ватан мустақиллиги курашига сафарбар этилган эди. Унинг шеърларида келгинди ва босқинчиларга қарши туриш, қатъиян қаршилик кўрсатиш, уларнинг ёлғон ва алдовларини туб моҳияти билан инкор қилиш тамойили кундан-кун кучайиб борганди.\nЧўлпон – улуғ ғоя ва покиза маслак шоири. Ёлғизлик ва иложсизлик азоблари кўнглини қамраб олган чоғларда ҳам Чўлпон Туркистонни озод ва мустақил кўриш, она Ватани узра ҳуррият ва эрк байроғини баланд кўтариш ғояси билан нафас олгандир. У миллий ғоя ва мафкурага нечоғлик содиқ, шу йўлда қанчалик собит бўлмасин, шеър, энг аввало, санъат асари, санъаткорлик иши эканлигини назардан соқит қилмаган эди. Шунинг учун ҳам Чўлпон ўзбек шеъриятида шеърий шаклга янгича сайқал берган, вазн, қофия, радиф қўллашда бир қатор янгиликларга эришган шоир сифатида тан олинган эди. У бармоқда нақадар эркин, илҳом билан қалам тебратган бўлса, аруз ва сарбаст вазнларидан ҳам ўшанча усталик билан фойдаланган. Турк олими Чўлпон шеърларини шакл нуқтаи назаридан тадқиқ қилар экан, шакл унсурларини шунчаки қайд этмайди, балки вазндан вазнга ўтиш сабаблари, маъно, оҳанг ва образлардаги табиийлик, хилма-хиллик хусусида баҳс юритади. Унга кўра, «Чўлпоннинг 1920 йиллардан кейин арузда анча кўп ёзишига бир сабаб унинг Танзимат ва Сарвати Фунун адабиётлари билан жуда кенг танишуви ва улардан таъсирланиши эди» (39-бет).\nЧўлпон шеърларининг маъно ва мазмунларини тадқиқ этиш, асосий ғоявий-бадиий хусусиятларини очиш бўйича кейинги йилларда ўзбек адабиётшунослигида бирмунча ишлар амалга оширилди. Бу ишларнинг бир қанчаси билан Ҳусайн Ўзбой яхши таниш. Аммо унинг тадқиқотида шоир шеърларини ғоявийлик мезонида баҳолаш жуда изчил, жуда кенг ва ўзига хос тарзда амалга оширилгандир. Биринчидан, у маъно ва мазмун характерига қараб шеърларни тематик тасниф қилади. Иккинчидан, Чўлпон шеърларида лирик ишқий туйғулардан табиат фалсафасига, хусусий тушунчалардан умуминсоний фикрларга, қайғу ва ҳазинликдан шодлик ва сурурга, жаҳолат, нодонлик, қарамликни қоралашдан маърифат ва ҳур фикрни ёқлашга, замондан тарихга, таслимиятдан исёнга, шахс эркидан Ватан ва миллат истиқлолига ўтиш йўлларини ҳаққоний кўрсатиб беради. Унинг бир хулосаси бўйича, Чўлпон шеърларида «ич табиат» умумият-ла «ташқи табиат»га ҳокимдир. «Шоир «ботин»дан «зоҳир»га ишоратлар йўллайди. Саслар, калималар, жумлалар объектив оламнинг ифодасига қараганда, кўпроқ шоирнинг субъектив оламини акс эттиради».\n«Хуррият, истиқлол ва кураш шеърлари» бўлимининг бир қисми «Туркистоннинг хароб ҳолини англатган шеърлар», дея номланган. Унда «Бузулган ўлкага», «Ёнғин», «Амалнинг ўлими», «Ёруғ юлдузга» сингари шеърлар таҳлили берилган. Бу таҳлиллар ишонтириш қуввати, шеърий матн таркибидаги ички маъноларни ҳассослик билан ёритилиши жиҳатидан ҳам, шеърий образ ва рамзлар бағридаги тарихий воқеа-ҳодисаларга доир ишоратларни аниқ илғаш эътибори билан ҳам қизиқарлидир.\nМаълумки, Чўлпоннинг шеърдаги янгилиги, хусусан, тил ва услубда ёрқин намоён бўлиб, кенг довруғ топган эди. Тадқиқотчи шу нуқтаи назардан ҳам шоир шеърларига жиддий ёндашади. У Чўлпон шеърларининг тил хусусиятлари, ифода тарзидаги ўзига хосликларни атрофлича текшириб, кейин услуб хусусида баҳс юритади. Ва Чўлпон шеърий услубини, моҳият эътибори билан янги, тоза, содда, самимий ва ҳаракатга йўналган бир услуб сифатида таърифлайди. Унингча, «Бу услубнинг муҳим фазилатиларидан бири тасвирларда ашё ва ҳодисани ҳаракатдаги ҳолатларда идрок этиб, гавдалантириш»дан иборатдир. Шунингдек, «ўхшатиш, истиора, ташхис каби метафорага уйғун санъатлар, хусусан, барча шеърларида оз ёки кўп кўзга ташланадиган ҳар турли такрор унсурлари ҳам Чўлпон услубида ҳоким мавқега эга»лиги қайд этилган (276-бет).\nҲар қандай шоирнинг шоирлиги ва маҳорати, унинг дунёни образли идрок қила олиши, оламнинг хилма-хил ва мураккаб ботиний ҳақиқатларини руҳий чизгилар воситасида кашф этиши, фикр-туйғуни рамз, тимсол ёки бадиий санъатлар орқали нечоғлик ёрқин ҳамда таъсирли оҳангларда тасвирлай олишида намоён бўлади. Бу жиҳатдан Чўлпон катта мактаб яратган шоир эди.\nАйниқса, унинг символизми, яъни рамзий ва мажозий тимсоллардан фойдаланиши, шеъриятда юксак манзилларни кўзлаган ҳар бир шоир учун ўрнакдир. Чўлпоннинг символистик тасвирлари шеърни сўзбозлик, яланғочлик, фикрий қашшоқликдан халос айлашга хизмат қилгандир. Ҳусайн Ўзбой Чўлпон татбиқ қилган символларни «очиқ» ва «яширин» символларга ажратиш билан чегараланмаган, балки, уларнинг «ҳам шеър воситаси, ҳам даврнинг хусусий талабларига тегишли бир мажбурият ўлароқ» шеърдан ўрин олганлигини асослайди. Шуни ҳам таъкидлаш жоизки, Чўлпон шеърларининг образли системаси тадқиқ қилинганда, мажозий ёки рамзий образларни юзага чиқарган ғоявий замин ёҳуд асосий мақсад-муддао эътибордан четда қолмаган. Масалан, «Шарқ», «Ғарб», «қафас», «тун», «ёв», «кишан», «ой», «юлдуз» кабилар «ижтимоий характердаги фикр-қарашларга тобе символлар», деб белгиланганки, бу ишонарли ва асосли хулосадир.\nКитобнинг иккинчи бўлимида Чўлпоннинг «Уйғониш», «Тонг сирлари», «Булоқлар» китобларидаги ва унинг «Ёш ўзбек шоирлари» мажмуасидан ўрин олган шеърлари жамланган. «Илова шеърлар» қисмида эса қайта қуриш ва ошкоралик шарофати туфайли Тошкентда босилган «Баҳорни соғиндим» тўпламидан олинган шеърлар берилган. Китобга киритилган ҳамма шеърларнинг усмонли туркчадаги таржимаси мавжуд.\nХуллас, истеъдодли турк олими Ҳусайн Ўзбой жуда диққатга молик, ғоятда шарафли бир муҳим ишни бажарган. Унинг «Чўлпон шеърлари» асарини, ҳеч иккиланмасдан, «чўлпоншуносликдаги янги қадам, намуна бўларли катта ютуқ», деб баҳолаш мумкиндир. Чунки ҳам шеърхонларни, ҳам илм аҳлини теппа-тенг қаноатлантира оладиган китобларни нашр эттириш ҳамма олимга насиб этиши қийин.\nМанба: Ўзбек тили ва адабиёти, 1995 йил 2-сон.\n(Tashriflar: umumiy 656, bugungi 1)\nTeg(lar) Abdulhamid Cho'lponIbrohim Haqqul


Артета: «Шаҳарликлар» билан қандай ўйнаш лозим бўлса, шундай ўйнадик” / CHAMPIONAT.asia\n10:48Эл Класиколарда энг кўп майдонга тушган ўйинчилар (топ-10) 0 10:23Диего Коста фаолиятини "Бешиктош"да давом эттиради 0 10:00Карикатура: Рамос 16 йилдан сўнг "Реал"ни тарк этди 3 09:37"Лестер" Австриянинг энг яхши тўпурари билан шартнома имзолайди 3 09:13Coca-Cola Суперлига. Бугун 10-тур ўйинлари бошланади 18 08:38"Атлетико" Триппьер учун 43 млн фунт талаб қилмоқда 2 08:24Америка Кубоги-2021. Бразилия - Перу 4-0 1 08:16"Реал" "Рома"га Спинаццолани Майоралга алмашишни таклиф қилди. 1 07:52Рамос ПСЖга ўтиши мумкин 6 07:45Евро-2020. Нидерландия ишончли ҳисобдаги ғалабани тантана қилган баҳсдан ГАЛЕРЕЯ 2 07:28Эшли Янг "Астон Вилла"га қайтди 2 07:10Евро-2020. Бельгия Дания устидан иродали ғалабага эришган учрашувдан ГАЛЕРЕЯ 0 07:06Америка Кубоги. Колумбия Венесуэла билан дуранг ўйнади, Бразилия эса Перуни йирик ҳисобда таслим этди 6 07:00Евро-2020. Нидерландия - Австрия 2-0 0 06:55Евро-2020. Дания - Бельгия 1-2 0\nАртета: «Шаҳарликлар» билан қандай ўйнаш лозим бўлса, шундай ўйнадик”\nТеглар : Манчестер СитиПьер Эмерик Обамеянг Арсенал Англия кубогиМикель Артета\n“Арсенал” бош мураббийи Микель Артета Англия кубоги ярим финалида “Манчестер Сити”га (2:0) қарши кечган баҳсдан кейин ўйин ҳақидаги фикрлари билан ўртоқлашди.\nЛондонликларнинг габонлик ҳужумчиси Обамеянг беллашувнинг ҳар иккала таймида биттадан гол киритиб, жамоасининг Англия кубоги финалга чиқишини таъминлади.\n“Мен футболчиларим билан фахрланаман ва улардан мамнунман. Бу ҳолатда битта салбий жиҳат - ғалабани мухлислар билан бўлишолмаймиз.\nБу жамоага қарши айнан шундай ўйнашимиз лозим эди. Ҳар бир вазиятда рақибни охиригача таъқиб этишимиз талаб этилганди. Агар позицион футбол ҳақида гапирадагин бўлса, “Манчестер Сити” айни пайтда Европанинг энг кучли жамоаси.\n“Арсенал” футболчилари нима истаётганларини тушуниб туришибди ва бунга ишонишмоқда. Бу кўриниб турибди. Улани табриклайман.\n“Манчестер Сити” юқори босимга бардош бера оладиган жамоа, биз ҳам. Биз хавфли вазиятлар пайтида тўпни юқотиб қўйдик. Бундай вазиятда рақиб жудаям кучли ва хавфли. Аммо биринчи голни ажойиб тарзда кирита олдик ва бу ғалаба қозонишимизга замин яратди”, дея Артетанинг сўзларидан иқтибос келтирмоқда ВВС.\n"Арсенал" Эль-Нени билан шартномани узайтириш борасида музокаралар олиб бормоқда 0\n"Брайтон" "Арсенал" таклифига рад жавобини берди 3


Интернетда қандай смартфонларни таклиф этишмоқда? / Ўзбекистон янгиликлари, энг сўнгги хабарлар\nЎзбекистон Тожикистонга навбатдаги инсонпарварлик ёрдам...\n26 мая 2020 09:53\nФарғонада бир фуқарога нисбатан 14 марта жиноят иши қўз...\n26 мая 2020 09:36\nЖАМИЯТ 0 Шархлар 3580 кўрилди\nИнтернетда қандай смартфонларни таклиф этишмоқда?\nсен 30 / 2016\nЎзбекистонда OLX сервисининг "Электроника" бўлимида интернет фойдаланувчилар 4,5 мингдан зиёд мобил телефонларни таклиф қилмоқда. Интернет фойдаланувчилари ва харидорлар ўртасида энг машҳур бренд - корейс Samsung'и бўлиб, унинг ортидан савдонинг яна бир пешқадами - Apple, шунингдек, Nokia, LG, HTC ва Sony каби брендлар ҳам диққат марказдан четда қолаётгани йўқ. Жаҳон дўконларининг пештахталарини жадал ишғол этаётган бозор янгилиги бўлмиш - хитойнинг Huawei ва Meizu маркалари ҳозирча унчалар оммалашмаган.\nOLXдаги энг машҳур смартфонлар (сотилиши ҳақидаги 2016 йил сентябрь ойидаги долзарб эълонлар сони бўйича):\nGalaxy линиясидаги Samsung смартфонларининг баҳоси онлайн фойдаланувчиларда 150-200 минг сўмдан бошланади. Мисол учун, Samsung Galaxy Young модели 170 минг сўмга таклиф қилинмоқда.\nАйнан шу сериядаги А3 модели тахминан 663 минг сўм (220 доллар) га сотилмоқда. Нисбатан қимматлари - аъло сифатли камера ва дизайнга эга энг янги Samsung Galaxy S7/S7 Edge флагманлари.\nApple комрпаниясининг интернетнинг ўзбек бўғинида сотиш ва алмаштириш бўйича таклифлари етарли даражада бўлган смартфонлари энг қиммат сотилмоқда. Пойтахтда, мисол учун, "деярли идеал" смартфон, 6S Plus моделини 650 доллар (тахминан 2 млн. сўм)га таклиф қилмоқдалар.\n"Олмали" гаджетларнинг эскирган моделларини арзонроққа сотишмоқда: 4S модели 500 минг сўм, яхши ҳолатдаги iPhone 5 ва iPhone 5S ни эса тахминан 750 минг сўм (250 доллар)га топиш мумкин.\nЙирик брендлардан ташқари фойдаланувчилар унчалар машҳур бўлмаган моделлар бўйича ҳам савдо қиладилар. Масалан, катта экранли смартфонларнинг сифати бўйича қадрланадиган машҳур LG ишлаб чиқарувчисининг моделлари бўйича ҳам яхши таклифлар бор. "Aъло ҳолатдаги" G2 моделини 100 доллар (тахминан 300 минг сўм)га ҳам беришга тайёрдирлар.\nҚувватли G4 ни 200 доллар (тахминан 600 минг сўм)га сотиб олишни таклиф қилишмоқда.\nКўп сонли ихлосмандлари бўлган яна бир марка, HTC бўйича ҳам, OLXда яхши таклифлар қилинмоқда. Анча янги, ҳўл асфальт рангли М9 моделини 320 доллар(тахминан 960 минг сўм)га таклиф қилишмоқда.\nБир қадар кичикроқ М8 сериядаги янги смартфон 250 доллар (тахминан 750 минг сўм)га сотилмоқда, аввал ф/б iPhone 5 ва iPhone 5S ҳам шунча нарх туради.\nЭнг замонавий ва русумдаги гаджетлар ортидан қувиш бюджетга жиддий таъсир кўрсатиши мумкин. Қулай ва қувватли қурилмага ҳеч бир қийинчиликсиз ва ортиқча харажатларсиз эга бўлиш мумкин: интернетда аввал фойдаланилган яхши смартфонни сотиб олиш имкониятлари етарли.\nМанба: OLX эълонлар сервиси\nЭкспертлар смартфонларнинг 20 та энг яхши моделини аниқлашди\nянв 13 / 2019\nЎзбекистонда смартфонларни IMEI бўйича рўйхатга олишнинг янги тартиби жорий этилади\nXiaomi компанияси смартфонлардан янги йил арчасини ясади (фото)\nЎзбекистонда энг харидоргир автомобиль маркалари эълон қилинди\nUMS ва OLX ҳамкорликда акция ўтказишмоқда


Кир ювиш машиналари барабанини алмаштириш - SERVER-SERVICE\nServer Service компанияси Тошкент шаҳри ва вилоятида кир ювиш машиналарини сифатли таъмирлаш хизматини тақдим этади. Малакали ва катта иш тажрибасига эга уста хонадонингизга етиб боради ва кир ювиш машинангизни таъмирлайди.\nИсталган кир ювиш машиналарининг муҳим деталларидан бири барабан ҳисобланади. У каийимларни ювиш ва сиқиш функциясини бажаради. Бироқ у зарарланиши ёки нотўғри фойдаланиш оқибатида, ҳатто, дарз кетиши мумкин. Барабанлар зангламас метал ва қаттик пластикдан ишланади, бироқ бу ҳам барабанни носозликлардан сақлаб қололмайди.\nБАРАБАН БУЗИЛИШИ БЕЛГИЛАРИ ВА САБАБИ\nБарабан бузилганининг сабабларидан бири кир ювиш вақтида унинг айланмаслигидир. Кир ювиш машинаси ишлаётган вақтда нотабиий овоз чиқариши ҳам барабанда носозлик борлигидан далолат беради. Агар барабан кир ювиш вақтида меъёрида ишласа ва ҳеч қандай бегона товуш чиқармасаю, бироқ кир ювилганидан кейин кийимларни сиқмаса, яъни кийимлар ҳўллигича қолса, барабан нотўғри ишламоқда.\nБарабанида янгиликларга эга бўлган замонавий кир ювиш машиналари моделларини ҳисобга олмасдан туриб, барабанни ўта содда қурилмадек кўриш мумкин. Барабандаги носозлик – бу камёб ҳодиса, бироқ барибир содир бўлиб туради. Асосан, бунинг сабаби одамлар энергия ёки вақтини тежаш мақсадида бирданига катта миқдордаги кийимларни ювишга уриниши ҳисобланади. Ювиш учун тўплаган кийимлар сиз учун оғир бўлмаслиги мумкин, бироқ кир ювиш машинаси ичида улар намланади ва унинг вазни икки-уч мартага ортади, бу барабан учун ортиқча юк бўлади.\nБарабаннинг бузилишига яна бир сабаб – бу бегона нарсалар. Кўпинча одамлар кийимлари чўнтакларини ағдариш ва унинг ичидагиларини олиб ташлашни унутади. Бунда чиқиндилар сув оқиши учун мўлжалланган тешиклар орқали барабан остига тушиб кетади ва катта тошга айланади, бу барабан учун хавф туғдиради. Агар кийим билан бирга барабанга катта ўлчамдаги ёки оғирликдаги бегона нарса тушиб қолса, ювиш вақтидаги катта тезлк билан айланишда бегона нарса барабан деворига урилади ва унинг шаклини ўзгартиради.\nНосозликларни бартараф қилиш учун зарур билим ва ускуналарга эга профессионални чақириш лозим, у носоз барабанни тезкор, асосийси, тўғри алмаштиради. Агар сифатсиз таъмирлаш ёки тез оради янги носозлик учун ҳаражат қилиш қурбони бўлишни истамасангиз, Server Service фирмасига буюртма беринг. Биз Тошкент шаҳрида барча турдаги кир юқиш машиналари барабанини алмаштирамиз.


ИнтерФУТБОЛ :: Самвел Бабаян "масаласи" ва Хитой чемпионати нима бўлади?\nСамвел Бабаян "масаласи" ва Хитой чемпионати нима бўлади?\nБизда легионерлардан биргина Сержиньо бор. Неманья Пейчинович ва Ричайро Живкович олдинроқ кетишганди. Сержиньони эса яқинда Япониянинг «Кашима Антлерс» клубидан сотиб олдик. Бу жамоа ўтган йили Осиё Чемпионлар Лигасида ғалаба қозонганди. Лимит бўйича ихтиёримизда яна 2та бўш ўрин бор ва айни пайт қайси позицияларни шакллантириш устида ўйлаяпмиз. Собиқ иттифоқ ҳудудидан футболчи чақиришимиз эҳтимоли ҳам йўқ эмас.\nДарвоқе, шогирдим Одил Аҳмедов анчадан буён Хитойда ўйнамоқда. Иккимиз тез-тез қўнғироқлашиб турибмиз. Бунда маҳаллий Хитойдаги фалсафа, анъаналар, маҳаллий менталитет хусусида гаплашамиз. Зеро, унда бу масалаларда катта тажрибаси бор - 3 йилдан буён шу мамлакатда яшаяпти. Хуллас, Одил менга кўплаб маълумотларни тақдим этди. Мана, яқинда Хитой клубларининг ОЧЛ доирасидаги ўйинлари кейинроқ муддатга қолдирилганини айтди. Унинг клуби Австралияга йўл олиши керак эди, бироқ чегарани ёпиб қўйишибди. Оқибатда «Шанхай СИПГ» йўналишни ўзгартириб, йиғин учун БААга йўл олди ва мавсум стартини кутмоқда. Оддий айтганда, коронавирус туфайли ОЧЛ ҳам қолдирилди, лекин бу фақат «Шарқ» минтақасидаги баъзи клубларга тегишли.\nХитойда янги мавсум аслида 20 февраль куни бошланиши керак эди, бироқ старт номаълум муддатга қолдирилди. Расмий сабаб оддий: «Мухлислар, ОАВ вакиллари, футболчилар, мураббийлар, футбол клублари ходимлари ва соҳа мутасаддилари саломатлигини таъминлаш». Умуман, коронавирус ўчоғи - Ухан шаҳри ҳозир «карантин» ҳолатида, кўплаб мамлакатлар Хитой учун чегарани ёпмоқда, ўз фуқароларини Чин юртидан эвакуация қилмоқда.


ҲАЛОЛЛИК БАРАКА МАНБАИДИР » Иштихон овози газетаси\nҲАЛОЛЛИК БАРАКА МАНБАИДИР\nАллоҳ таоло инсон зотини ер юзида яшашини ихтиёр қилди ва яшаш учун инсонга беҳисоб нематларни ато қилди. Шу нематлар ичида инсон учун фойдали бўлганлари ва зарар етказадиганлари мавжуд.\nАллоҳ таоло ўз китобида: «Эй имон келтирганлар! Аллоҳгагина ибодат қилувчи бўлсангиз , Биз сизларга ризқ қилиб берган покиза нарсалардан еб, унга шукр қилингиз!” деб марҳамат қилган. (Бақара сураси, 172-оят).\nДемак оятдан кўриниб турибдики, нематларни фақат покиза ва ҳалолидан истефода қилишимиз зарур экан. Аллоҳ таоло ўзининг китобида барча нарсаларни ҳалол ва ҳаромини англатиб қўйган. Муқаддас Ислом динимизда ҳалолликка жуда катта эътибор берилади. Ибодат масалаларида ҳам, тижоратда ҳам, муомулада ҳам. Чунки қилган ибадатларимизни Аллоҳ ҳузурида қабул бўлиши албатта ҳалолликка боғлиқ.\nАбу Ҳурайра( розияллоҳу анҳу)дан қилинган ривоятда: “Эй инсонлар, Аллоҳ таоло покдир. Фақат покни қабул қилур. У муминларни расулларни буюрган нарсага амр қилган”, деб қўйидаги оятларни ўқидилар. “Расулуллоҳ саллоллоҳу алайҳи васаллам: (Пайғамбарларимизга шундай дедик): “Эй пайғамбарлар! Пок (таом) лардан танаввул қилингиз ва эзгу (иш) қилингиз! Албатта, мен қилаётган ишларингизни билувчидирман” .(Муминун сураси, 51 оят).\nТижорат масаласи, бу инсонларни доимий хожати тушиб турадиган нарса бўлиб, тижорат билан шуғулланадиган кишилар ҳам ундаги ҳалол ва ҳаромни яхши билишлари лозим, акс ҳолда ҳам ўзларига ва ҳам ўзгаларга зулм қилган бўладилар. Уломолар тижоратнинг таърифида бир бирига яқин бир неча маъноларни айтишган:”Тижорат – бирон нарсани савдога қўйиб, фойда олиш учунг сотиб олишдир”, “Тижорат – олди сотди ила фойда излашдир:, “Тижорат – фойда кўриш мақсадида молни айлантиришдир”.\nСавдода икки тамоннинг розилиги шартдир. Бировни зўрлаш, алдаш, мажбурлаш ҳаром ҳисобланади. Имом Муслим ривоят қилган ҳадисда Расулуллоҳ саллоллоҳу алайҳи васаллам: “ Ким бизни алдаса, у биздан эмас”, деганлар.\nҲозирги кунда одамлар ичида билиб ёки билмасдан, илмсизлик сабаб турли кўринишдаги олди бердилар масаласида ҳаромга аралашиб қолиш ҳолатлари мавжуд. Жумладан:\n1. Рибо яъни судхўрлик (працентчи ҳам дейилади).\n2. Эҳтикор (монополия)\nИслом динида нафақат ҳаром , балки шубҳали ишлардан ҳам йироқ бўлиш лозимлиги айтилади. Шубҳа бу, ҳукми ноаниқ бўлган, аслини билиб бўлмайдиган нарсаларга айтилдади. Бунинг ҳукмини олимлардан сўраб олиб, кейин фойдаланиш лозим бўлади.\nНуъмон ибн Башир разияллоҳу анҳудан ривоят қилинади:”Набий саллоллоҳу алайҳи васаллам:”Абатта, ҳалол очиқ ойдиндир, ва икковлари орасида шубҳали нарсалар бордир. Уларни одамларни кўплари билмаслар. Бас, ким шубҳалардан сақланса, дини ва обрўси учун покланган бўлади. Ким шубҳаларга тушса, ҳаромга тушади”, дедилар.\nХулоса қиладиган бўлсак, ҳаётимизнинг турли жабҳаларида, ким бўлишимиздан қатъий назар ҳалолликни ўзимизга лозим тутишимиз, динимиз ва жамиятимизни бундай ҳаромга олиб борадиган иллатлардан сақлашимиз лозим бўлади.\nИштихон туман бош имом хатиби.\nАҚИДАВИЙ ИХТИЛОФЛАРНИНГ КЕЛИБ ЧИҚИШ САБАБЛАРИ.\n23 дек, 13:56\nҲАЛОЛ САВДО БАРАКА ОМИЛИ\n17 дек, 16:45\nМУҚАДДАС ИБОДАТ ХИСЛАТЛАРИ\n08 май, 11:55


Ортиқбой Абдуллаев - www.ziyouz.uz\nБош саҳифа Теглар: Ортиқбой Абдуллаев\nМетка: Ортиқбой Абдуллаев\nБиз дорилфунунга янги келган кезларимизда Шукур Холмирзаев юқори курсда ўқиса-да, тилга тушган ёзувчи эди. Кўпинча кўча-кўйда Абдулла Орипов билан ўзаро қизғин гаплашиб, баҳслашиб юрганини кўрардик ва ҳар иккисига бирдек ҳавас билан қарардик. Уларнинг «Гулхан», «Ленин учқуни»да босилган ҳар бир асарини давоми…\nЧоп этилган 29.07.2015 21.10.2021 МуаллифZiyouz.uz\nЎзингдан чиққан ёв ёмон Йиллар ўтади. Довуллар тинади. Жанг-жадаллар тарих қаърида унутилиб кетади. Сохта ҳайкаллар ағдарилади. Қудратли салтанатлар емирилади. Ёлғон ғоялар барҳам топади. Аждодлар руҳини янгидан-янги авлодлар дилига жойлаб вояга етади ва жамиятни поклаш учун, топталган адолатни, эркни, эзгуликни яна давоми…\nРукнларМустақиллик матбуотиТегларОртиқбой Абдуллаев, Руслар босқини, Скобелев, чоризм


Ўзбекистон хавфсиз давлатлар рўйхатида 113 ўринда - BBC O'zbek\nЎзбекистон хавфсиз давлатлар рўйхатида 113 ўринда\nХалқаро Тинчлик институти томонидан тузилган рейтингга биноан Ўзбекистон тинчликсевар ва яшаш учун хавфсиз мамлакатлар орасида 113 ўринни эгаллаган. Бу йил хавфсиз мамлакатлар рўйхатида Ўзбекистон бир поғона пастга тушган.\nМарказий Осиё давлатлари орасида хавфсизроғи Қозоғистон бўлиб, 162 давлат орасида 87 қаторни эгаллаган.\nЯшаш учун хавфсизлик даражаси бўйича Қирғизистон 121, Тожикистон 108, Туркманистон 106 ўринга лойиқ кўрилибди.\nБу борада Россия рўйхатнинг охиридан 10 ўрин, яъни 152- мамлакат сифатида қайд этилган.\nЭнг хавфли мамлакатлар деб Сурия, Ироқ ва Афғонистон тан олинган. Хавфли ўнликда яна Жанубий Судан, Марказий Африка Республикаси, Сомали, Судан, Конго Демократик Республикаси, Покистон, Нигерия ва Шимолий Корея каби давлатлар бор.\nУкраина мамлакатдаги вазият боис, рўйхатнинг охиридан 12 ўриндадир.\nЭнг хавфсиз мамлакат эса Исландия экан. Ундан кейин Дания, учинчи ўринда Австрия. Дунёдаги энг хавфсиз ва тинчликсевар мамлакатлар ўнлигини Оврўпо давлатлари ташкил қилган, шунингдек, Канадага 7, Австралияга 9 ўрин берилган.\nАҚШ ушбу рейтингга биноан хавфсизлик бўйича 94, Британия эса 39 ўринда.\nЛотин Америкасидаги энг хавфсиз мамлакат Чили (29), Африкада Ботсвана (31)деб хулоса қилган халқаро Тинчлик институти.\nРейтингни тузган мутахассислар фикрича, хавфли мамлакатлар ичига тушган Россиядаги энг асосий муаммо сифатида қўшнилари билан муносабат, катта миқдордаги атом қуролларининг мавжудлиги ва қурол-яроғ экспортининг фаоллашганига қаратилган. Ҳамма кўрсаткичлар бўйича Россия энг кам баҳо олган.\nБундан ташқари экспертлар рўйхатдаги ҳар бир мамлакат аҳолисининг турли жиноятлар содир этишлари даражасини ҳам ўрганишган.\nБунда улар мамлакатдаги сиёсий террор даражаси, куч ишлатар тизими ходимларининг сони ва террорчилик хавфи қанчалик мавжудлигини ҳисобга олганлар.\nЎтган йилларга солиштирганда кўп мамлакатлардаги вазият ўзгармай қолган.\n2008 йилда 132 ўринга қўйилган Россия бирданига йигирма қатор пастга тушган.\nБунинг сабаблари сифатида террорчилик хавфи ва жиноятчилик даражаси юқорилиги кўрсатилади.\nGlobal Peace Index 2007 йилдан буён амал қилади. Рейтинг 23 шарт-шароитга қараб тузилади. Улар орасида мамлакат ичкарисидаги зўравонлик ва жиноятчилик, фуқаролар орасидаги ўзаро ишонч, муҳожирлик оқими, сиёсий беқарорлик, инсон ҳуқуқларига амал қилиш каби омиллар қатори қўшнилар билан муносабат ва ҳарбий ҳаражатлар таҳлил қилинади.


12:39 / 01.10.2019 | Sam Sam | 19467\nАссалому алайкум! "Набий соллаллоҳу алайҳи васаллам:" Ким тонг оттирганда уч марта "Аъузу биллаҳис-самийъил алийм минаш шайтонир рожийм" деб туриб, "Ҳашр" сураси охиридан уч оятни тиловат қилса, Аллоҳ унга етмиш минг фариштани вакил қилиб қўяди. Улар унга кеч киргунча саловот айтадилар. Агар у ўша куни ўлса, шаҳид ҳолида ўлади. Ким ўшаларни кеч кирганда айтса, ҳудди ўшандоқ бўлади", дедилар". Ушбу уч оятнинг тафсири: "У Ундан ўзга илоҳ йўқ бўлган Аллоҳдир, ғайбни ҳам ошкорни ҳам билгувчидир. У Роҳман ва Роҳиймдир", (22-оят). "У-Ундан ўзга илоҳ йўқ бўлган Аллоҳдир, Маликдир, Қуддусдир, Саломдир, Муъминдир, Муҳайминдир, Азийздир, Жаббордир, Мутакаббирдир. Аллоҳ улар ширк келтираётган нарсалардан покдир", (23-оят). "У- Аллоҳдир, Холиқдир, Бориъдир, Мусоввирдир. Энг гўзал исмлар Уникидир. Осмонлару ердаги барча нарсалар Уни поклаб ёд этадилар. Ва У Азийздир, Ҳакиймдир", (24-оят). Шундай Хадис борми аввалдан раҳмат.\n– Ва алайкум ассалом! Ҳа бор ҳадис.\nعَنْ مَعْقِلِ بْنِ يَسَارٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: مَنْ قَالَ حِينَ يُصْبِحُ ثَلَاثَ مَرَّاتٍ أَعُوذُ بِاللهِ السَّمِيعِ الْعَلِيمِ مِنَ الشَّيْطَانِ الرَّجِيمِ، وَقَرَأَ ثَلَاثَ آيَاتٍ مِنْ آخِرِ سُورَةِ الْحَشْرِ وَكَّلَ اللهُ بِهِ سَبْعِينَ أَلْفَ مَلَكٍ يُصَلُّونَ عَلَيْهِ حَتَّى يُمْسِيَ، وَإِنْ مَاتَ فِي ذَلِكَ الْيَوْمِ مَاتَ شَهِيدًا، وَمَنْ قَالَهَا حِينَ يُمْسِي كَانَ بِتِلْكَ الْمَنْزِلَةِ. رَوَاهُمَا التِّرْمِذِيُّ. وَاللهُ أَعْلَمُ\n«Ким тонг оттирганда уч марта «Аъузу биллаҳис-самийъил алийм минаш шайтонир рожийм» деб туриб, «Ҳашр» сураси охиридан уч оятни тиловат қилса, Аллоҳ унга етмиш минг фариштани вакил қилиб қўяди. Улар унга кеч киргунча саловот айтадилар. Агар у ўша куни ўлса, шаҳид ҳолида ўлади.\nКим ўшаларни кеч кирганда айтса, худди ўшандоқ бўлади», дедилар».\nИккисини Термизий ривоят қилганлар. Аллоҳ билгувчироқдир.\nШарҳ: Уламолар ушбу ҳадиси шарифдаги «тонг оттирган пайтда «Аъузу биллаҳис самийъил алийм, минаш шайтонир рожийм» деб уч марта айтиш бундан сўнг мазкур уч оятни ўқиш борлигини таъкидлаш учун тайин қилинган, деганлар.\n«Ҳашр» сураси охиридан уч оятни тиловат қилишга берилаётган ваъдалар қуйидагилардан иборат:\n1. Аллоҳ унга етмиш минг фариштани вакил қилиб қўяди.\n2. Улар унга кеч киргунча саловот айтадилар.\n3. Агар у ўша куни ўлса, шаҳид ҳолида ўлади.\n«Ҳашр» сурасининг охирги уч оятида Аллоҳ субҳанаҳу ва таолонинг гўзал исмларидан бир нечтаси зикр қилинади. Баъзи уламолар «Ўша гўзал исмлар ичида Аллоҳ таолонинг «исми Аъзами» ҳам бор», дейдилар. У исмни зикр қилган кишига эса жуда катта ваъдалар берилганлиги ҳаммага маълум ва машҳур.\nҚуйида мазкур уч оятнинг маънолари таржимаси ва тафсири эътиборингизга ҳавола этилади.\n«У Ундан ўзга илоҳ йўқ бўлган Аллоҳдир, ғайбни ҳам, ошкорни ҳам билувчидир. У Роҳман ва Роҳиймдир», (22-оят).\nУшбу оятдан маълумки, эътиқод ва ибодат фақат ягона Аллоҳнинг Ўзига бўлмоғи керак. Барча қалблар фақат Унгагина талпиниши лозим. Аллоҳ таоло шундай Зотки, биз билган ва билмаган барча нарсаларни билади. Осмонлару ерда Аллоҳ билмаган нарса йўқ. Демак, Унга ибодат қилиш керак.\n«У – Ундан ўзга илоҳ йўқ бўлган Аллоҳдир, Маликдир, Қуддусдир, Саломдир, Муъминдир, Муҳайминдир, Азийздир, Жаббордир, Мутакаббирдир. Аллоҳ улар ширк келтираётган нарсалардан покдир», (23-оят).\nАввалги оят каби, бу ояти карима ҳам Аллоҳ ваҳдониятининг исботи ила бошланган ва Унинг бир неча исмларини эслатмоқда. Жумладан:\nМалик – ҳақиқий эга, Ундан ўзга эга йўқ. Шунинг учун бандалар фақат Унга қул бўладилар. Ҳеч вақтда бир қулга икки хўжа бўлмайди. Шунинг учун инсонлар ўзларига ўхшаган инсонларга эмас, балки ягона Яратганга, ҳақиқий Эгага қул бўлишлари лозим.\nМуҳаймин – ҳамма нарсани қамраб олувчи. Яъни Аллоҳ бандаларнинг барча ҳолатларининг гувоҳи бўлиб туради, Ундан ҳеч нарса махфий қолмайди.\nЖаббор – олий қадар, улуғ. Унинг олдида ўзгалар ўзларини хор тутадилар.\nУшбу баркамоллик сифатларига эга бўлган айбсиз Зот мушрикларнинг Унга ширк келтиришларидан ҳам покдир.\n«У – Аллоҳдир, Холиқдир, Бориъдир, Мусоввирдир. Энг гўзал исмлар Уникидир. Осмонлару ердаги барча нарсалар Уни поклаб ёд этадилар. Ва У Азийздир, Ҳакиймдир», (24-оят).\nСуранинг ушбу сўнгги оятида Аллоҳнинг яна бир неча сифати ҳақида сўз бормоқда. Хусусан:\nДунёдаги барча чиройли исмлар Аллоҳникидир. Бир ҳадиси шарифда Аллоҳнинг тўқсон тўққизта чиройли исми зикр қилинган. Осмонда бўлсин, ерда бўлсин, дунёдаги барча нарсалар Аллоҳ таолони поклаб ёд этадилар, лекин биз уларнинг тасбеҳларини тушунмаймиз. У Аллоҳ ғолибдир ва ҳаким – барча ишларни ҳикмат билан қилувчи Зотдир.\nИмом Байҳақий «Сунан»ларида Жобир ибн Самура розияллоҳу анҳудан ривоят қилган ҳадисда айтилади:\n«Пайғамбар алайҳиссалом Жумъа куни Шом намозда «Қул йаа айюҳал кафируун» ва «Қул ҳуваллоҳу аҳад»ни ўқир эдилар, Хуфтон намозида эса «Жумъа» сурасини ва «Мунофиқун» сурасини ўқир эдилар».\nБу далил мусаббиҳот сураларидан бири бўлган «Жумъа» сурасининг шарафи нақадар улуғ эканлигини кўрсатади. ("Ҳадис ва Ҳаёт" китобидан). Валлоҳу аълам!


Aллоҳ каломи ила мунаввар қалб соҳиби – .:: Xadicha.uz\nAллоҳ каломи ила мунаввар қалб соҳиби\nAбдулмалик қори домла ўтган асрда яшаб, ўзларининг қисқагина ҳаётлари давомлари Қуръони каримни ёд олиб, унинг нури билан дилларни мунаввар етган, илму амали, ахлоқу одоби билан катта-ю кичик, барчага бирдек манзур бўлган. Қуръон ва илм йўлида ел юртга катта хизмат қилган динимиз намоёндаларидан едилар.\nAбдулмалик қори домла ажойиб истеъдодлар соҳиби едилар. У кишини зеҳнлари, хотиралари шу қадар кучлик едики, ешитган нарсаларини дарҳол ёдлаб олар ва ёдлаганларини деярли унутмас едилар. Aбдулмалик қори ака шерлар ёзишни ҳам машқ қилиб турар едилар. У киши ниҳооятда зийрак, сўзамол, ҳозиржавоб, кенг фелли инсон едилар. Aбдулмалик қори ака 1937-йил 5-майда (1310) Aндижон вилояти Ҳаққулобод шаҳрида таваллуд топганлар. Aбдулмалик саккиз ойлик пайтларида оналари Шукринисохон туш кўради. Тушида бир нуроний киши (уни фаришта деб билади) келиб, қўлидаги бир ҳовуч тиллани унга узатар екан: “Буни олиб, болани менга бер, мен уни йеттинчи осмонга олиб чиқиб кетаман”, дейди. Она қаттиқ қўрқиб уйғониб кетади ва бехосдан ёнидаги бола ётган бешикни қучоқлаб олади. Сўнг кўрган тушини ерига айтиб беради. Aбдураҳим уни тинчлантиришга ҳаракат қилади. Шукринисохон она қишлоғига келганида қишлоқнинг илмли ва фазилатли аёли Ойимхон отинга тушида кўрганларини айтиб беради. Ойимхон отин: “Бунда бир ҳикмат бор, ҳали Ҳудо ҳоҳласа бу бола ҳосиятли бола бўлади”, дея, тушга яхши таъбир айтиб, онага далда беради.\nAллоҳ таоло ўз илоҳий ҳикмати билан бандага бирор ешикни ёпса, ўрнига бошқа бир ешикни очиб қўяди. У Зот Aбдулмалик ҳам унинг кўз нурини олиш евазига бир қанча неъматларрни ато етган еди. Aбдулмалик ниҳоятда истеъдодли, зийрак, ешитган ҳамма нарсасини ёдлаб олиш қобилиятга ега инсон бўлиб вояга йета бошлайди. Боладаги истеъдодни сезган отанинг кўнглига ўглини Ҳофизи Қуръон қилиш иштиёқи тушади ва 5 ёшли Aбдумаликни ҳамқишлоғи Aбдулаҳад қорига Қуръон таълими учун олиб бориб: “Буни сизгина тарбия қила оласиз”, дея устозга бўлган ишончини изҳор қилади. Чунки устоз ҳам ёшлигидан кўзи ожиз еди…\nУстоз Aбдумаликка Қуръони-каримни оятма-оят таълим берарди. Aввал бериладиган дарсни уч мартта ўқиб берар, орадан ўн дақиқалар чамаси ўтказиб, яна икки-уч мартта ўқиб ешиттирар, шогирд еса олган сабоғини есда олиб қолар, 300-400 маротаба мустақил такрорлаб, сўнг устозга топширарди. Шу билан бирга оятлар тўпланиб бир руб бўлганда уларни жамлаб ўқиб берар, иккинчи рубга йетгач, иккисини қўшиб, ярим пора қилиб, кейин ярим пора ҳам тугагач еса бир порани тўлиқ ўқиб топширарди. Янги порани бошлашдан аввал ёд олиб бўлган барча сураларни бир қатор такрорлаб, мустаҳкамлаб олиб, сўнг навбатдаги порага ўтарди. Шу боисдан у Қуръондан қанча ёд олган бўлса ҳаммасига доимо тайёр еди.\nAсрор ака шундай ҳикоя қилади: “Кейинроқ устоз Aбдумаликка бир қўй олиб бериб, уни парваришни ҳам ўзига юклади. Ёш шогирд кўзлари ожиз бўлса-да, яйловдан ўт ўриб келиб,қўйни боқарди. ҚизиғИ шундаки, агар бола ўриб келган икки уч донаси олинса ҳам, ушлаб кўриб, унинг камайиб қолганини дарҳол сезарди. Қўй йетилганда уни сотиб, пулини Aбдумаликнинг ўзига сарфларди”.\nШу зайлда олиб борилган таълим натижасида Aбдумалик домла тўққиз ёки ўн ёшида Қуръони каримни тўла ёд олишга мушарраф бўлади.\nAбдумалик ниҳоятда зийрак, пухта қори бўлиб йетишган еди. У Ойимга қайтиб келганида қишлоқдаги илмли аёллардан бири Баҳринисо отинга Қуръонни тўлиқ ўқиб беради. Бахринисо отин боланинг боланинг ҳеч қандай хатосиз, тутилмай ўқишини кўриб, уни еҳтиёт қилиш, кўз тегиб қолишидан асраш мақсадида: “Болам, ҳеч бўлмаса бир-икки адашиб қўй” – дер, ёш қори еса: “Нега адашар еканман”, – дея, ўқишда яна давом етарди. Кўпни кўрган отин холанинг кўнгли нимманидир сезгандек, боланиннг ота-оналарига: “Бу бола Қуръонни ҳеч ҳам адашмай ўқиди, уни қирқ ёшида ниҳоятда еҳтиёт қилинглар. Қадимгилар болалигидан Ҳофизи Қуръон бўлган бола ҳақида шундай дейишарди”, – деб тайинлаган екан.\nКейинроқ Aбдумалик Баҳринисо отин қизи Назрхон отинга ҳам Қуръони каримни ўқиб беради. Назрхон отин ниҳоятда фазилатли, тақводор, илмли, адиба ва шоиртаъб аёл еди. Aбдулмалик бу аёлдан озми-кўпми шеърият илминиҳам ўрганади ва у билан мушоиралар ҳам қилиб туради.\nAбдулмалик янги қори бўлган, чамаси 12-13 ёшлик даври… Рамазон ойида устознинг Жалолободдаги уйида таровеҳ намозида устозига Қуръонни ҳеч ҳам адашмасдан ўқиб берарди. Бир куни устози икки-уч мартта хато луқма беради. Ёш ва мағрур Aбдулмалик қаттиқ ҳафа бўлади, бироз аччиқланади ҳам: “Устознинг мақсади нима ўзи?” Ертасига ифторга устозникига кирмай, қўшни Aбдураҳимжон аканикига кириб олади. Устоз Aбдулмаликнинг келмаганини билгач, сабабини дарҳол пайқайди ва: “Aразлабди-да! У Aбдураҳимникида бўлади, чақириб чиқинглар”, – дейди. Aбдулмалик бироз тушкун кайфиятда кириб келади. Устоз унга: “Ҳа болам, аразладингми?”, -дейди. У: “Тўғри ўқисам ҳам луқма берасизми?” –деганда, устоз вазминлик билан: “Болам, сен ендигина ўсиб келаётган новдасан. Кўз тегиб, нобид бўлмагин, деб сени еҳтиётлаш мақсадида шундай қилдим”, – дея кўзи намланади. Ёш қори дарҳол бекорга аразлаганини англайди ва “Дод!” деб йиғлаб, устозининг оёғига йиқилиб, узр сўрайди.\nШундан сўнг Aбдулмалик қори ўз уйида ҳар йили Рамазоннинг биринчи кунидан бошлаб, уч кунлик ҳатм қилар, ундан ташқари, қадрдонларининг уйида ҳатм қилиб берарди.\n1953- ёки, 1954-йили Aбдураҳим ака ўғли Aбдулмалик қорини олиб, қариндошлардан бирининг вафоти сабабли фотиҳа ўқиш учун Тошкентга келади. Улар Жумъа намозинни ўқиш мақсадида Хастимом масжидига киришади. Намоз вақти киришига оз вақт қолганда масжидга муфтий Ешон Бобохон ҳазратлари ва у кишининг ўғиллари Зиёвуддин қори домла ҳам кириб келадилар. Зиёвуддин қорри ака маъруза қилади ва Жумъа хутбасини ўқиб бўлгач, намозга имомликка ўтади. Намозни ўқиб бўлганидан сўнг, одатдагидек бир қори тиловат қилади. Шу пайт биринчи сафнинг чеккасида, девор олдида кўзи ожиз ўғлини ёнига олиб ўтирган Aбдураҳим ака ўрнидан туради ва имомга юзланиб: “Бизнинг бир қори ўғлимиз бор, рухсат берсангиз, у ҳам тиловат қилиб берса, ҳаққига дуо қиларсизлар”, – дейди. Ижозатдан сўнг Aбдулмалик қори Aр-Роҳман сурасидан ўқиб беради. Aжойиб тиловатдан одамлар қаттиқ таъсирланадилар. Зиёвуддин қори ака Aбдулмалик қорининг кўзлари ожиз еканлигини кўриб, шу ҳолида мана шундай йетук қори бўлганини ибрат қилиб кўрсатиб, нутқ сўзлайди. Бу натқ бутун жамоани ларзага келтиради. Aбдулмалик қори масжид четида бўлганлиги сабабли Қуръонни микрофонсиз ўқиган еди. Одатда икки-уч оятдан кейин тарқалиб кетадиган жамоат кўпчилик яхши ешита олмаганини айтиб, яна микрофонда тиловат қилиб беришини илтимис қилишади. Қори яна ўқий бошлайди. Масжид намозхонларнинг йиғисига тўлади, ҳеч ким ўрнидан қимирламасдан, Қуръон тиловатини тинглайди. Одамл;арнинг талабларига кўра қори учинчи бор ҳам ўқиб беради. Сўнг яна илтимос қилишади, лекин Зиёвуддин қори ака унамайдилар. Жамоат Қуръон лаззатига тўймай тарқалади…\nAбдулмаликнинг қироати хусусан, Ешон Бобохон ҳазратларига жуда ҳам манзур бўлган еди. Шу боис у зот мулла Aбдураҳимдан қорининг таровеҳда хатмга ўтиб беришини сўраб, шахсан ўзлари илтимос қиладилар. Рамазон ойининг бошланишига саноқли кунлар қолган еди. Улар таклифни мамнунният билан қабул қиладилар ва Муфтий ҳазратларининг азиз меҳмонлари бўлдилар.\nРамазоннинг биринчи кечаси таклиф қилинган устоз қорилар хатмни бошлаб берадилар. Учинчи тасбеҳ (тўрт ракат) да навбат бизнинг қаҳрамонимизга берилади. Қори ака келган жойдан давом еттириб, ўқий бошлайдилар. Уларнинг қироатлари бутун жамоатни тўлқинлантириб юборади. Намоздан сўнг салом беришлари билан Ешон Бобохон ҳазратлари: “Қолганини ҳам шу бола ўқисин”, – деб марҳамат қиладилар ва Aбдулмалик қорининг ўқишини булбулнинг сайрашига қиёслаб, унга “Булбул қори” деган “Унвон” берадилар. Бошқалар ҳам уни шундай номлашлари лозиимлигини айтадилар. Шу шу бу ном қорига лақаб бўлиб қолади. Хатмнинг иккинчи куни бошқа қориларга жавоб берилади.\nШундан сўнг Aбдулмалик қори тарбияси билан Муфтий ҳазратлари – Зиёвуддин қори домла ҳам шуғуллана бошлайдилар. У киши Aбдулмалик қорининг Тошкентда юриб араб, форс ва рус тилларини ўрганишини таъминлаб берадилар.\n1968- йили Мисрдаги Aл-Aзҳар университети раҳбари Шайҳ-ул Aзҳар бошчилигида келган меҳмонлар ичида дунёга машҳур Миср қориларининг Шайҳи Маҳмуд Ҳалил Хусорий Тошкентга ташриф буюрганида Зиёвуддин қори ака Aбдулмалик қори акани Пойтахтга чақиртиради. У киши меҳмонлар билан бир неча кун бирга бўлиб, Камолон масжидидаги йиғилишда Қуръон ўқиб берадилар. Халил Хусорий Aбдуулмалик қори аканинг қироатидан таъсирланиб, тебраниб ўтириб тинглайди ва тиловат тугагач: “Aҳсанта” – “Яхши зўр ўқидинг”, деб унга таҳсин айтади. Меҳмонлар ўз юртларига қайтиш учун Тошкент аеропортига келганда уларни кузаттишга келган мезбонларнинг кўзларидан дув-дув ёш тўкиларди. Улар билан хайрлашиб, самалётга чиқиб кетаётган Шайх Халил Хусорийнинг кўзи мезбонлар орасида турган кўзи ожиз Aбдулмалик қори акага тушади ва орқага қайтиб келиб, уни қучоқлаб, бир зум бағрига босиб туради. Сўнг кўзлари ёшга тўлган ҳолда хайрлашади.\nAбдулмалик қори домла 38 ёшда 1975-йил 9-март (1395-йил 25-сафар), якшанба куни кечқурун соат 10 ларда охират диёрига сафар қиладилар. Aллоҳ таоло у зотни раҳматига олган бўлсин, қабрларини нурли, даражотларини баланд қилсин! Бу дунёдаги иззатларига сабаб қилган Қуръонни охиратда шафоатчи ецин! Aмин!


«Милан» ёзнинг дастлабки катта трансферини амалга оширишга яқин\n«Аталанта» яримҳимоячиси Франк Кессиэ мавсум ниҳоясига етгач, фаолиятини «Милан»да давом эттирадиган кўринади. Бу ҳақда Calciomercato нашри хабар тарқатди.\nМанба берган маълумотларга кўра, «россонер»лар 20 ёшли ивуарлик футболчига 2 миллион евро йиллик маош ва қўшимча бонуслар тўлашга розилик билдирган. Футболчиинг трансфери 28 миллион еврони ташкил этиши кутилмоқда.\nАгар трансфер амалга ошса, Кессиэ учун курашда «Милан» «Рома», «Интер» ва «Челси»ни ортда қолдириб кетган бўлади.\nМаълумот учун Кессиэ Италия А сериясининг жорий мавсумида 28 учрашув ўтказиб, 6 гол ва 4 самарали узатмани амалга оширган.


Фейсбукдан фойдаланувчиларининг тўрт хил тури мавжуд\nФейсбукдан фойдаланувчиларининг тўрт хил тури мавжуд, дейди ушбу соҳада изланиш олиб борган профессорлар.\nИзланиш жараёнида қатнашувчилардан сўровномада тақдим қилинди. Сўровномада фейсбукдан фойдаланишнинг 48та сабаби кўрсатилган бўлиб, иштирокчилардан ушбу сабаблардан ўзига энг мосларини танлаш сўралган. Сўровнома натижаларига кўра, фейсбукдан фояланувчилари тўрт хилга ажратилган:\n4) Бозор айланувчилар — ҳаммамиз ҳеч бўлмаганда бир мартта, харид қилиш истаги бўлмаса ҳам, бозор айланишга тушганмиз, тўғрими? Фейсбукда ҳам, шундай бозор айланувчилар бор. Улар ҳеч нима ёзмайди, фақат профилингизда, постларда айланиб, ўтиб кетишади.


МОҚ раиси Туркияга йўл олаётган велоспорт бўйича терма жамоамиз билан учрашди\nЭпидемиологик вазият барқарорлашган мамлакатлар билан авиақатновлар йўлга қўйилиши баробарида халқаро тадбирлар ҳам бўлиб ўтмоқда. Жумладан, Туркияда бир қатор спорт тадбирлари ташкил қилинаётган боис кўплаб терма жамоалар ушбу мамлакатга ташриф буюрмоқда. Эртага тунда велоспорт бўйича Ўзбекистон терма жамоаси Туркияга йўл олади. Бугун МОҚ раиси Рустам Шоабдураҳмонов Ўзбекистон велосипед спорти федерацияси мутасаддиларини бўлажак сафар олдидан қабул қилди. Учрашувда МОҚ раиси ўринбосари Шерзод Ташматов ва МОҚ қошидаги Республика спорт тиббиёти илмий-амалий маркази директори Абдушукур Садиков ҳам қатнашди.


Дилшод Нуралиев: "Бугун ҳакам ғалаба қозонди" - www.Voydod.net\nДилшод Нуралиев: "Бугун ҳакам ғалаба қозонди"\nГондурас – Ўзбекистон (1:0) учрашувидан сўнгташкил этилган матбуот анжуманида икки жамоа бош мураббийлари Дилшод Нуралиев ва Хосе Валладаресжурналистларнинг саволларига жавоб қайтаришди.\n“Биринчи навбатда Гондурастерма жамоаси бош мураббийини кейинги босқичга чиққани билан табриклайман. Бундай ўйинларда 75 дақиқадавомида битта ўйинчи кам бўлиб ўйнаш исталган жамоага ҳам оғирлик қилади. Бугунги ўйинда ҳакам ғалабақозонди”, деб хабар беради championat.asia сайти.\n“Шу кунгача бўлиб ўтган учта ўйиндаатига 2та сариқ карточка олган эдик. Бугун эса 5та. Ҳакам 17 ёшли болалар мусобақасида иштирок этяпти. Болаларбилан бошқача гаплашиш керак. У ўз қарорлари билан мураббийлар штаби ва терма жамоа атрофидагиларбарчасининг меҳнатини чиппакка чиқарди”, - дейди Нуралиев.\n- Бугунги ўйиндаҳакам туфали мағлуб бўлдик деб айта оласизми?\n- Ҳамма айбни унга тўнкамаган бўлардим-ку, аммо унингқарорлари бугун ўйин натижасига ўз таъсирини ўтказди.\n- Терма жамоанинг биркиши кам бўлиб қолиши сизнинг режаларингизга қанчалик ўзгартириш киритди?\n-Ўйиннинг тактикасини бутунлай ўзгартириб юборди десак ҳам бўлади. Четлатишдан кейин умуман режамиздабўлмаган ўйинчини майдонга туширишга мажбур бўлдик. Биринчи ўзгартиришимиз ҳужумчига қаратилиши керак эди.Биринчи бўлимда дарвозамиз дахлсизлигини сақлаган ҳолда, иккинчи бўлимда ҳужумни кучайтирмоқчи эдик.\nГондурас – Ўзбекистон (1:0) учрашувидансўнг ташкил этилган матбуот анжуманида Гондурас бош мураббийи Хосе Валладарес аъло кайфиятда ўз фикрларинибилдирди.\n"Бугун биз яхши ўйнадик ва ажойиб ғалабага эришдик. Бунинг учунфутболчиларимизга раҳмат айтаман. Ўзбекистонга қарши ўйнаш осон бўлмаслигини яхши билар эдик. Биз меҳнатқилдик ва кейинги босқичга чиқдик", - дейди Валладарес.\n- Кейинги ўйин Швециятерма жамоасига қарши кечади. Бу жамоага қарши ўйин олдида нима дея оласиз?\n- Босқичма-босқич кейингиўйинларга тайёрланиб боряпмиз ва мана бугун 1/4 финалга чиқдик. Энди Швеция терма жамоасига қарши ҳам шундайтартибда тайёргарликни олиб боришда давом этамиз.\n- Бугунги ўйиндаги қизилкарточка сизнинг жамоангиз ғалабасига қанчалик ёрдам берди?\n- Бу муҳим рольўйнади, айнан шу қизил карточкадан кейин устунлик биз томонга ўтди ва йигитларим эркинроқ ҳаракат қилишнибошлашди.


Огоҳ бўлинг, "кўк кит!" » Зарафшон Газетаси\nОгоҳ бўлинг, "кўк кит!" Таълим\n16 март 2017 11:29\nИжтимоий тармоқларнинг турли сегментларида яшин тезлигида оммалашиб бораётган "Кўк кит" (ёки "Тинч уй") ўйини ҳали вояга етмаган ўсмирларни ўз домига тортмоқда. "В контакте" ижтимоий тармоғидаги гуруҳларда эллик кун мобайнида элликта шартларни бажариш талаб қилинадиган бу ўйин охири ўйинчининг ўз жонига қасд қилиш ҳодисаси билан якунланади.\nАйрим мутахассислар томонидан терроризмнинг янги тури деб номланаётган бу хавфли ўйин қоидасига кўра, иштирокчи шартларни тармоққа кириб, қабул қилиб олади. Вазифаларни бажарганининг исботи сифатида суратга тушиб, гуруҳ бошқарувчисига кўрсатиши керак.\nХўш, таҳдид қандай амалга оширилади? Улар махсус дастур орқали фойдаланувчининг IP манзилини аниқлаб, унинг уй манзилини билиб олишади ва шу орқали "Сен шу манзилда яшайсан, шартни бажармасанг, оиланг билан йўқ қиламиз, орқага йўл йўқ, бажаришинг шарт", деб қўрқитишади. Ёки ўйин давомида иштирокчининг турли хил шахсий (интим мазмунига эгалари ҳам) суратлари алдов йўллари билан олинади ҳамда сўнгги босқичда суиқасдга мажбурлаш воситасида қўлланилади.\nБу барча ёшларни, ота-оналарни, қолаверса, жамоатчиликни огоҳ бўлишга ундайди. Бундай алдовларга, унинг тўрига кўпроқ ғўр ёшлар илинаётганлиги фарзандлар тақдирига бефарқ бўлиш ёмон оқабатларга олиб келишини исботлаб турибди.\nЮртимиздаги биз каби ёшлар бундай иллатларга доимо қарши. Бизнинг юксак маънавиятимиз бундай разил ниятларга асло йўл бермайди.\nЁшлар тарбияси учун биз ҳам масъул\nОгоҳ бўлинг, ёшлар!\nВирусдан қўрққан ота\nЁшлар ғаразли ғоялардан огоҳ


Узоқ масофага қатновчи такси йўловчисининг кўрган-кечирганлари - BBC News O'zbek\nImage caption Узоқ масофага таксида йўлга отланганларнинг бошдан кечирганлари ҳамиша бир достон...\nЎтган бир неча йил асносида Ўзбекистонда узоқроқ масофларга сафар қилувчилар қимматроқ бўлса ҳам такси хизматидан фойдаланишни афзал кўрадиган бўлишган.\nТожикистоннинг Турсунзода туманидан Ўзбекистоннинг Сариосиёсига ўтар экансиз, ҳайдовчилар сизни ураб олишади: "Тошкентгами , Самарқандгами?"\nСурхондарёнинг яқин туманларига борувчилар ҳайдовчиларни кўпда қизиқтирмайди.\nЛекин узоққа жўнайдиганлар ҳамиша ҳам кўп эмас. Хуллас, ҳайдовчи сизга бўш машинага ўтиришни таклиф қилса , кўп ҳолларда бошқа йуловчилар етиб келишаётгани, бу ҳатто ҳакда телефон орқали ҳайдовчини огоҳлантиришганини хам айтишлари мумкин.\nЛекин баъзида "келаётган" йуловчининг соатлаб дараги бўлмаслиги ҳам кузатилади. Бир гал тожикистонлик онахон билан киракаш "Нексия"га ўтириб 3 соатдан ортиқроқ машина тўлишини кутганмиз.\nОхири, чегарадан ўтувчилар камайиб, Самарқандга жўнайдиган йўловчи чиқишига кўзи етмагач, "Деновдан ўзим миндириб юбораман, сизларга нима фаркқ бор", деди.\nШундай қилиб, биздан келишилган пулни олди-да, Деновдан қатнайдиган таксичиларга "бизни сотди-кетди" десам хато булмас.\nБиздан олган пулнинг ярмини ўзи олиб, қолганини деновлик ҳайдовчига берди.\nЎртада бизнинг вақт йўқотганимиз қолди.. Шу-шу чегарадан Самарқандга қатнайдиган машиналарга чиқмайман. Машинадан машинага ўтиш бироз ноқулай бўлса ҳам Самарқандга Денов орқали отланаман.\nСариосиё чегара постидан Деновгача нари борса бир соатлик йўл. 5-6 ой муқаддам ёқилғи нархи кўтарилиб кетганда бу йуналишдаги йўлкира нархи 3 ярим мингдан 5 минг сўмга чиқиб кетди.\nБаъзан қайсидир йўловчига уйига олиб бориш қўйиш ҳақида ваъда берилгани учун бундан бехабар бошқа йўловчилар ҳам гадойтопмас узоқ кишлоқларга йўл-йўлакай "сафар" қиладилар.\nҲозирда Ўзбекистонда бензин ҳам, газ нархи ҳам яна ўз ҳолига келди аммо чегарадан Деновгача йўлкира нархи тушмади.\nЎзбекистоннинг Бомбейи, деб аталадиган Деновдан мамлакатнинг марказий шаҳарларига таксилар анча кўп қатнайди.\nЛекин бу ерда ҳам йуловчи ҳуқуқлари ҳимоя қилинмаган. Аввало оддий кунларда Денов-Самарқанд йуналишидаги йўлкирадан Самарқанд-Денов йулкираси қарийб икки бараварга қимматрок бўлади. Ўша йўл, ўша машина, ўша ҳайдовчи...\nБайрамлар олди талабалар уйларига қайтадиган кунларда, айниқса, пахта йиғим-теримидан сўнг йўлкира 3 баробарга ҳам қимматлашади. Ўтган якшанбада Сариосиёдаги ҳарбий қисмда қасамёд қилиш маросими бўлиб ўтди. Узоқ-яқиндан маросимга ота-оналар келишди. Шу куни Самарқандгача ҳар киши учун йўлкира нархи 50 минг сўмгача чиқди.\nГоҳо шундай бўладики, бир машинада бораётган йуловчиларга айтилган нарх бир-бириникидан қарийб икки бараварга фарқ килади.\nСоддароқ ёки бу йўлга биринчи марта чиқатёганлиги билиниб турган ва ёки кўшни мамлакатдан ўтган киши табиийки бу ердаги нарх-навони билмайди, уларга бошқачарок йулкира нархи айтилади. Паст-баландни биладиган киши эса савдолашади, тортишади, шунда ҳайдовчилар ҳам пастлай бошлайдилар.\nБаъзан бир машинада икки ва бошкасида яна икки йўловчи ўтириб машина тўлишини кутаётган бўлади. Агар улар бир машинада бўлганида аллақачонлар йўлда бўлишларини йўловчилар ҳам ҳайдовчиларнинг ўзлари ҳам билишади.\nЛекин йуловчиларни машиналарга тақсимлаш, нархни белгилаш ва ошкор ёзиб қўйиш борасида ҳеч ким қайғурмайди.\nҲайдовчиларга эса бозор иқтисоди деган гап уларни ҳимоя қилувчи концепциядек бўлиб туюлади.\nБаъзан қайсидир йўловчига уйига олиб бориш қўйиш ҳақида ваъда берилгани учун бундан бехабар бошқа йўловчилар ҳам гадойтопмас узоқ кишлоқларга йўл-йўлакай "сафар" қиладилар. Ўртада 1-2 соат вақт йўқолади, янада чарчайсиз, ўзингизни алданган ҳис қиласиз...\nҲайдовчи-"почтачи"га ишингиз тушмасин...\nҲайдовчилар ораисда "почта" деган тушунча бор. Яъни кимдир ниманидир - пул ёки бирор омонат молни бошка бировга етказиш учун ҳайдовчига топширади. Бунинг эвазига ҳам ҳайдовчи албатта ҳақ олади.\nКўп ҳолларда йўловчилар ҳайдовчининг "почта" олаганидан хабарсиз. Январ ойида Самарқанддан қайтаётганимизда ҳайдовчи ўндан ортиқ "почта" олганини кейин билиб қолдик. У қишлоққа кирамиз - 1 ярим мингни топширади, бошқа бир жойда катта йўл ёқасида яна кимнидир кутиб қоламиз -пул топшириш учун, унга 2 минг доллар берилади, яна бошка бир туманда ҳайдовчимиз кимнингдир эшигини тақиллатади...Йўловчи эса додини кимга айтишини ҳам билмайди.\nБундан ташқари, ҳозиргина узоқ йўлдан келиб, дам олмасдан яна шу йўлга чиққан ҳайдовчига тушиб қолганингизни билсангиз, ваҳима босаверади. Чунки Денов-Самарқанд йўлида ҳалокатга йўлиққан машина ҳайдовчиларининг дам олмасдан ёки тезликни оширганликлари билан боғлиқлиги ҳаиқда кўп эшитасиз.\nҲайдовчилар эса уларга ҳам осон эмаслигини таъкидлашади. Йўллар ўнқир чўнқир...\n"Тошкентдан Қарши ёки Термизга "катталар" самолётда келишади, улар ҳам шу йўллардан ўтишганда таъмир ишлари бир нави бўлармиди" дейишади ҳайдовчилар.\nМен эса ҳар сафар Сариқамишда селдан бузилган кўприк ўтган баҳордан буён тузатилмаганидан машиналар сой ичидан ўтишга мажбур эканликларига эътибор беравераман.


Ховос туманига янги ҳоким тайинланди\nХалқ депутатлари Ховос туман Кенгашининг навбатдан ташқари сессияси бўлиб ўтди. Унда ташкилий масала кўрилди.\nЖорий йилнинг 12-14 апрель кунлари кутилаётган кучли ёғингарчиликка тайёргарлик кўриш ишлари давом эттирилади\nДарахтлар синиб, симлар узилди, электр таъминоти эса бузилди. Бунга Мутасаддилар нима дейди?\nЖорий йилнинг 8 апрелдан 9 апрелга ўтар кечаси кўпчиликнинг ёдида узоқ вақт сақланиб қолса ажабмас.\nКарантин ва нарх-наво: Энг қиммат гўшт қаерда сотилмоқда?\nАҳоли томонидан талаб кучайган маҳсулот – картошка деҳқон бозорларида 2700 сўмдан 8000 сўмгача сотилмоқда.\nТарихдан биламизки, халқимиз ҳамиша озода ва файзли бўлиш, соғ-саломат юриш, аввало, инсоннинг ўзига боғлиқ эканлигини англаб келган. Бунга юртимиз табиати, боғ-роғларимизнинг ширин-шакар мевалари, тўлиб-тошиб оқиб турган дарёларимиз, тоза, покиза булоқларимиз ҳам сабаб бўлган. Буларнинг ҳаммаси улуғ бобокалонимиз Абу Али Ибн...\nЕр — халқ мулки, бебаҳо бойлик\nЕр-бебаҳо бойлик. Ундан оқилона ва самарали фойдаланиш бугунги кунда айниқса, мухим ахамият касб этмоқда. Бироқ барча бойликларимиз манбаи бўлган ердан фойдаланишда пала-партишликка йўл қўйилаётганлиги хосилдор ерларимиз айрим шахслар томонидан талон-тораж қилинаётганлиги холатлари ҳам мавжудлиги, бу ҳол билан асло келишиб бўлмайди.\nСирдарёлик бедарак йўқолган 16 ёшли қиз қидирилмоқда\nМахсус рухсатномани қаердан олиш ҳақидаги тўлиқ рўйхат\nТошкентгача масофа 118,14 км шарқий йўналиш бўйича.\nГулистонлик ўқитувчи уйидаги шкафидан доска ўрнида фойдаланиб видеодарслар ўтаяпти\nГулистон шаҳридаги 8-мактабнинг инглиз тили ўқитувчиси Дилноза Бойхонова уйидан туриб ўқувчиларга дарс ўтмоқда деб хабар бермоқда шаҳар халқ таълими бўлими ходими Лола Норова.\nСирдарё вилояти ҳокими бозордаги нарх-наво билан танишди\n“Халқ сўзи Online”. Аҳмадали Шерназаров/Сирдарё. Эрталаб соат 9.00. Сирдарё вилояти ҳокими Ғофуржон МирзаевГулистон шаҳридаги деҳқон бозори ва озиқ-овқат маҳсулотлари дўконларидаги нарх-наво билан танишиш мақсадида мазкур савдо масканига келди.\nShowing 101-115 of 411 items.


ТОШКЕНТ, 4 окт — Sputnik. Халқ депутатлари Самарқанд шаҳар Кенгашининг ўн учинчи сессиясида тўйлар, оилавий тантаналар, маърака ва маросимларни ўтказиш тартиби кўриб чиқилди. Бу ҳақда шаҳар ҳокимлиги матбуот хизмати хабар қилмоқда.\nКенгаш қарорига кўра, карантин даврида республика махсус комиссияси қарорига қатъий риоя қилган тўйлар, оилавий тантаналар, маърака ва маросимлар фақат бир кун соат 06:00 ва 23:00 оралиғида 30 нафар иштирокчи билан ўтказилиши белгиланди.\nҚарорга мувофиқ, тўй ўтказувчи шахслар тўйдан камида бир ҳафта олдин яшаш жойидаги фуқароларнинг ўзини ўзи бошқариш органлари (маҳалла)ни хабардор қилиши зарур.\nШунингдек, миллий анъаналарга ёт “келин навкари”, “чорлар”, “ота кўрди”, “сеп ёйди”, “қуда чақирди”, “куёв чақирди”, “келин чақирди”, “тоғора юбориш” кабиларни ўтказишга йўл қўйилмайди.\nДафн этиш ва мотам маросимлари билан боғлиқ ортиқча тадбирлар -“етти”, “пайшанбалик”, “якшанбалик”, “йигирма”, “қирқ”, “ҳайит”, “йил оши”, “пул тарқатиш”, “мато улашиш” кабиларни ўтказиш таъқиқланади.


Сибирь дарёларини Орол денгизига буриш хомхаёл эдими ёки реаллик? » Sangzor.uz - Инновацион ахборот портали\nSangzor.uz » Ўзи нима гап? » Сибирь дарёларини Орол денгизига буриш хомхаёл эдими ёки реаллик?\n- узунлиги – 2 550 километр;\n- кенглиги – 130-300 метр;\n- чуқурлиги – 15 метр;\n- сув ўтказиш имконияти – секундига 1 150 метр/куб бўлиши лозим эди.


“Халқаро тикланиш ва тараққиёт банки иштирокида “Қишлоқ тадбиркорлигини ривожлантириш” лойиҳалари қабул қилинади » Арнасой тумани ҳокимлиги расмий сайти\nАрнасой тумани ҳокимлиги » Янгиликлар » “Халқаро тикланиш ва тараққиёт банки иштирокида “Қишлоқ тадбиркорлигини ривожлантириш” лойиҳалари қабул қилинади\n“Халқаро тикланиш ва тараққиёт банки иштирокида “Қишлоқ тадбиркорлигини ривожлантириш” лойиҳалари қабул қилинади\n16 сентябрь 2021 йил\nЎзбекистан Республикаси Президенти Администрацияси раҳбарининг 2021 йил 21 июндаги 02-РА1-10317-сонли топшириғи ижроси юзасидан “Халқаро тикланиш ва тараққиёт банки иштирокида “Қишлоқ тадбиркорлигини ривожлантириш” лойиҳаларини молиялаштириш учун иккинчи босқичи доирасида давлат кафолати остида республиканинг 5 та худудида (ҳар бир ҳудудга 40млн. АҚШ доллары) қарз маблағларини жалб қилиш режалаштирилди.\nШу муносабат билан, қишлоқ хўжалиги соҳасини ислох қилиш, қишлоқ хўжалиги маҳсулотларини етиштириш ва қайта ишлаш, қишлоқ жойларда хизмат кўрсатиш тизимини кенгайтириш мақсадида вилоят кесимида амалга оширилиши мумкин бўлган кишлоқ тадбиркорликни ривожлантиришга қаратилган илғор бизнес лойиҳаларини тадбиркорлик субъектлари кесимида қўйидаги белгиланган йўналишларда қабул қилинади.\n“Халқаро тикланиш ва тараққиёт банки иштирокида “Қишлоқ тадбиркорлигини ривожлантириш” лойиҳаси доирасида молиялаштириш режалаштирилган\nЙЎНАЛИШЛАРИ ва ШАРТЛАРИ\n-Интенсив боғдорчилик ва суғориш тизимлари;\n-Мева-сабзавот маҳсулотларини қайта ишлаш, калибровка, саралаш ва қадоқлаш;\n-Йирик ва майда шохли қорамоллар;\n-Паррандачилик, балиқчилик, туячилик, отчилик, асаларичилик ва бошқалар;\n-Қишлоқ хўжалиги техника ва технологиялари;\n-Хизмат кўрсатиш(савдодан ташқари), туризм, текстил;\n-Озиқ-овқат махсулотлари ишлаб чиқариш;\n5 йилгача берилади (шундан, 3 йилгача имтиёзли даври).\nбитта тадбиркор учун 200,0 минг АҚШ долларигача;\nкўп тармоқли тадбиркорлик субъектлари учун 2,0 млн. АҚШ долларигача берилади.\nМижознинг лойиҳадаги улуши энг камида 20 фоиз эквивалентида пул, хизмат ёки бажарилган иш яъни, натура кўринишида бўлиши мумкин.\nИлғор мамлакатлар ҳамкорлик қилишга тайёр\nХалқ депутатлари Арнасой туман Кенгашининг 2021 йил 29 июндаги VI-27-3-3-43-K/21-сонли қарори имзонланди\nАрнасойда қишлоқ хўжалиги масалаларига бағишланган семинар ўтказилди\nЕр ва сув ресурсларидан самарали фойдаланиш ҳолати қандай?


Bizning Uylar Development компанияси инвесторларга 10 ой ичида даромад олишни бошлайдиган, тайёр ижарачилари мавжуд, чегирмалар ва қулай шартлари билан муддатли тўлов асосида кенг савдо майдонларини таклиф этади.\nAlfraganus – бу Марказий Осиёдаги энг йирик ва кенг кўламли очиқ ҳаводаги кўнгилочар ва савдо мажмуаси. 110 000 квадрат метрдан ортиқ майдонда 32 дан 3,244 квадрат метргача бўлган 507 та тижорат биноларини ўз ичига олган 18 дона бир ва икки қаватли бинолар бунёд этилади. Бу ерда тадбиркорлар умумий овқатланиш нуқталари, хизмат кўрсатиш шохобчалари, кийим-кечак ёки пойабзал дўконлари, гўзаллик салонлари, спорт мажмуалари, дорихоналар, маиший техника ҳамда аксессуарлар дўконлари ва бошқа кўп турдаги бизнес фаолиятни олиб боришлари мумкин.\nИжарага бериш учун бино харид қиладиган сармоядорларга тайёр ижарачилари мавжуд бинолар таклиф этилади. Улар орасида Avtech, Tommy Jeans, Calvin Klein, Ramiz Kofte, Senor & Senorita, RedTag, Texnomart, Cacharel ва бошқа ижарачилар бор. Савдо мажмуаси жойлашган манзил лойиҳанинг инкор этиб бўлмайдиган яна бир афзаллиги. Маскан Миробод тумани, Қўшкўприк кўчасида «УзБум» кўпригидан чиққандан кейин ўнг томонда жойлашган. Бу ерда аҳоли зич жойлашганини ҳисобга олсак мажмуага ташриф буюрувчиларнинг доимий трафиги таъминланиб, уларнинг сони ҳафтасига 210 минг кишига етади. Жой эгалари учун яна бир афзаллик – харид қилинган савдо майдонини икки баробарга кенгайтириш мумкин. Мажмуа савдо жойларининг шифт баландлиги 6 метрга етади. Бу эса бинони икки даражали қилиш ва фойдали майдонни янада кенгайтириш имкониятини беради. Шунингдек, Alfraganus ҳудудидаги бинолар ташқи безагида витрина ойна ва турли пардозлаш материаллардан фойдаланиб 14 турдаги фасад дизайни амалга оширилади.\nБиринчи босқич савдоларини ўз ичига олган 262 та савдо майдони бинолари 2022 йил март ойида фойдаланишга топширилади. Демак, дастлабки инвесторларнинг сармоялари 10 ойдан сўнг даромад бера бошлайди.\nКомпания 15 майга қадар 25% гача чегирмалар, шунингдек, муддатли тўлов учун қулай вариантларни тақдим этади.


Уруш ва тинчлик: Дунёни ядро урушидан сақлаб қолган тартибга дарз кетдими? - BBC News O'zbek\nЖонатин Маркус Мудофаа ва дипломатия мухбири, Литва\nImage caption Россиянинг собиқ Ташқи ишлар вазири Игор Иванов\n«Биз миналар кўмилган майдонга кириб қолдик ва улар айнан қаерда портлашини билмаймиз.»\nАҚШ собиқ сенатори ва узоқ йиллардан бери қуролларни назорат қилишга чақириб келаётган фаол Сем Нунн ҳам жаноб Ивановнинг огоҳликка даъватини қўллаб-қувватлаган.\n«Агар АҚШ, Россия ва Хитой биргаликда ишламас экан, у ҳолда воқеалар ривожи фарзандларимиз ва набираларимиз учун даҳшатли тус олади,» деган жаноб Нунн.\nЭрон ядро дастури шартномаси: Трампнинг шартномадан чиқиш қарори қандай оқибатларга олиб келади?\nКашмирда яна танглик: Покистон ва Ҳиндистон яна урушадими?\nСем Нунн жорий давлат раҳбарларини Роналд Рейган ва Михаил Горбачевдан ўрнак олиш ва ядро урушида ҳеч ким ғолиб чиқмаслигини эътироф этишга чақирган.\nСовуқ Уруш ниҳояси арафасида АҚШ собиқ президенти Рейган ўзининг россиялик ҳамкасби жаноб Горбачев билан биргаликда ядровий қуролсизланиш масаласи бўйича қатор ижобий натижаларга эришган эди.\nИкки давлат раҳбарлари ҳаракати шарофати билан START I (Стратегик қуролларни чеклаш) битими имзоланган эди. Мазкур битим тажовузкор қуроллар арсеналини қисқартириш бўйича тарихда эришилган энг йирик келишув сифатида тан олинган.\n2010 йилда президентлар Барак Обама ва Дмитрий Медведев томонидан имзоланган «Янги START» аталмиш битимнинг янгиланган шакли тақдири бугун савол остида қолмоқда. АҚШ ва Россия чиқиб кетиши ортидан Ўрта ва Қисқа Масофали Ракеталарни Тугатиш Бўйича Битим (INF) ҳам инқирозга юз тутган.\nАҚШ президенти Доналд Трамп Россиянинг йиллар давомида битим шартларини бузиб келишда айблаган.\nРоссия бу айбловларни рад этган, аммо НАТО иттифоқчиси бўлмиш Вашингтон иддаоларини дастаклаган.\nШунга қарамай, кўплаб европалик иттифоқдошлари жаноб Трампнинг халқаро муносабатларга нисбатан бўлган ёндашувидан норози. Мазкур норозилик кайфияти Carnegie конференцияси давомида яққол кўзга ташланган.\nГерманиянинг АҚШдаги элчиси Эмили Ҳебер муқаддам халқаро тизимни назоратга солиб турган «тартибнинг емирилгани»га ишора қилган.\nҲебер хоним бирор давлатнинг келажакдаги хулқини шакллантириш ўрнига унинг ўтмишдаги амаллари учун иқтисодий санкциялар билан ҳаддан зиёд жазога тортилаётганини таъкидлаган. Ушбу сўзлари орқали немис дипломати, катта эҳтимол ила, АҚШ ташаббуси билан Россияга қарши жорий қилинган санкцияларни билвосита тилга олиб ўтган.\nШунингдек, Ҳебер хоним жаноб Путиннинг кўплаб хатти-ҳаракатлари ишонч ва дипломатик жараёнга дарз туширганини ҳам маълум қилган.\nImage caption 2015 йил март ойида Қрим қўшиб олинганидан сўнг, Россия Қрим ва Украина ўртасига панжара торта бошлаган.\nКонференцияда аксарият сўзга чиққанлар асосий хавотир қуролларни назорат қилиш бўйича шакллантирилган эски тизимнинг емирилаётгани ёки ядровий қудратга эга давлатлар ўртасидаги зиддият ошиб бораётганида эмаслигига урғу берган.\nУларнинг ташвишланишича, биз янги ва қандайдир хатарли даврга кириб бормоқдамиз.\nҚуролларни назорат қилувчи эски тизим парчаланиб бораётган бир вақтда янги технологиялар майдонга чиқмоқда. Товушдан ҳам тез учувчи қитъалараро ракеталар, кибер-қуроллар, фазони ҳарбийлаштириш ва сунъий идрокдан ҳарбий йўлда фойдаланиш ана шулар жумласидандир.\nБугунги кунда мавжуд мудофаа тизимлари бундай юқори технологиялар асосида ишлаб чиқарилган қурол-яроғларга бас кела олмаслиги мумкин.\n«Ушбу янги даврда олдиндан режалаштирилган ҳужумдан кўра қўпол хатолар ёки нотўғри ҳисоб-китоб қилиш оқибатида уруш бошланиб кетиши эҳтимоли юқорироқ,» таъкидлаган жаноб Нунн.\nImage caption АҚШ Давлат котибининг қуроллар назорати бўйича ўринбосари Андреа Томсон Хитойнинг бундай битимга нисбатан қизиқиш билдирмаслигини эслатиб ўтган.\nХитойни жалб қилиш ёрдамида INF'ни қайта тиклаш мумкинми? Бу саволга нисбатан ҳам салбий жавоб янграган.\nАҚШ Давлат котибининг қуроллар назорати бўйича ўринбосари Андреа Томсон Хитойнинг бундай битимга нисбатан қизиқиш билдирмаслигини эслатиб ўтган.\nҲеч бўлмаганда, Янги START битимини сақлаб қолиш мумкинми?\nБитимнинг амал қилиш муддати 2021 йил февралида тугайди. Айни вақтда АҚШ ва Россия юқори мартабали расмийлари унинг аҳамиятини эътироф этсада, битимнинг узайтирилишига билдирилаётган қизиқиш анчайин суст.\nБундан ташқари, жаноб Трампнинг Шимолий Корея ядровий дастурини тугатиш юзасидан келишувга эришишга берган ваъдаси ҳам амалга ошмади. Февраль ойи сўнггида Въетнамда бўлиб ўтган жаноб Трамп ва Шимолий Корея раҳбари Ким Жон Ун учрашуви муваффақиятсиз якун топган.\nImage caption Трамп ва Ким ўртасидаги учрашувда бирор натижага эришилмаган\nУчрашув давомида жаноб Ким ўз мамлакати ядровий дастурининг бир қисмидан воз кечиш эвазига АҚШдан жорий этилган барча иқтисодий санкцияларни олиб ташлашни талаб қилган. Жаноб Трамп бундай талабга рози бўлмаган.\nҲозирда, АҚШнинг Шимолий Кореяга нисбатан бундан кейинги сиёсати қандай ўзанда кетиши ёки раҳбарлар яна учрашиши ё йўқлиги борасида аниқ ишоралар юзага чиқмаган.\nШу билан бирга Томсон хоним сиёсий шаклланиш ва муросанинг технологиялар тараққиёти суръатига етиб ололмаётганини қайд этиб ўтган.\nКўпчилик унинг фикрига қўшилган.\nБу анъанавий қуролларни назорат қилиш даври ўз ниҳоясига етганини англатадими? Янги авлод қуролларини назорат қилиш бўйича битимларга эришиш қанчалик қийин кечади?\nШу вақтга қадар Вашингтон ва Москва ўртасидаги стратегик барқарорликни сақлаш муҳимлиги аксарият томонидан тан олиниб келинган эди.\nБироқ, Россиянинг 2016 йилдаги АҚШ президентлик сайловига аралашуви юзасидан давом этаётган можаро ёки жаноб Путиннинг Сурия ва Украинадаги ҳаракатлари масаласи каби зиддиятлар ҳисобга олинса, бундан буён ушбу барқарорликни тутиб туриш осон кечмайди.\nСовуқ Уруш ўз чўққисига чиққан йилларда АҚШ ва Совет Иттифоқи бир-бирини Ер юзидан йўқ қилиб юбориш билан таҳдид қилган эди.\nШу каби таҳдидлар ва ядро урушидан қўрқув ҳисси битимлар ҳамда ўзаро англашувлар тизимларининг шаклланишига хизмат қилган эди, аммо, эндиликда, бундай тизимлар ўтмишга айланган кўринади.\nЭски адоватлар яна қайтиб келди. Юзага келган зиддиятларни юмшатиш ва уларни бартараф этишга бўлган ирода сустлиги ҳисобга олинса, яқин келажакда бутун инсоният давридаги энг хатарли Совуқ Уруш уйғониши ҳеч гап эмас.


ИнтерФУТБОЛ :: Клопп:«Челси» қаторасига 13 ғалабага эришиб, биздан бор-йўғи 6 очко олдинда...»\nКлопп:«Челси» қаторасига 13 ғалабага эришиб, биздан бор-йўғи 6 очко олдинда...»\n«Ливерпуль» жамоаси бош мураббийи Юрген Клопп АПЛнинг 19-турида «Манчестер Сити»га қарши кечган ва 1:0 ҳисобидаги кичик ғалаба билан якунланган учрашувдан кейин фикрлари билан ўртоқлашиш вақтида жамоасининг чемпионлик пойгасидаги иштироки ҳақида гапирди.\n«Челси» қаторасига 13та ғалаба қозонди. Ёмонмас. Улар қаторасига 13 ғалабага эришиб, энг яқин таъқибчисидан бор-йўғи 6 очко олдинда бормоқда, холос. Бу уларнинг қанчалик жаҳлини чиқараётганини тасаввур қиляпсизларми?\nНима бўлганда ҳам, «Челси» томонга қарамаймиз. Улар жуда кучли ва ажойиб ўйинлар сериясини ўтказишди. Биз ўз ўйинларимизда ғалабага эришишимиз керак. Кейин қаерга жойлашишимизни кўрамиз. Биринчи галда «Манчестер Сити» устидан қозонилган ғалабадан хурсандман. Биз ҳақли равишда 3 очкога эга бўлдик», дея Клоппнинг сўзларини келтирган маҳаллий нашрлар.


Туркия яна бир бор Сурияга қарши ҳужум билан таҳдид қилди - Parstoday\nТуркия яна бир бор Сурияга қарши ҳужум билан таҳдид қилди\nфеврал 10, 2020 17:20 Asia/Tashkent\nТуркия мудофаа вазири Дамашқ армияси Сурия шимолидаги Туркия ҳарбий позицияларига ҳужумларини давом эттирганида, Анқара армияси ҳам Сурия давлат ҳарбий базаларини нишонга олади деб таъкидлади.\nТуркия мудофаа вазири Hulusi Akar яқинда " Ҳуррият" газетасига берган интервьюсида, Туркия армиясининг Дамашқ армияси амалиётлари тўғрисидаги огоҳлантиришлари инобатга олинмаганида, Анқара давлати Дамашққа қарши ҳарбий вариантларини ижро этишга бошлайди деб қўшимча қилди.\nТуркия мудофаа вазири ўз сўзларида Сурия давлат армияси февраль ойининг охиригача Туркиянинг патрул ва назорат постлари яқиниларидан орқага чекинмаганида Анқара давлати Сурия шимолида яна бир ҳарибй амалиётларини бошлаб юборади деб изоҳлади.\nHulusi Akar шунингдек Идлиб ҳудудларида Туркия армияси ҳарбий блокпостларини илгаригидек қолишига тўхталиб, Туркия армияси террорчи гуруҳларга қарши кураш олиб бориш мақсадида Сурия ҳудудига кирган деб иддао қилди.\nЭслатиб ўтамиз Сурия давлат армиясини Идлиб вилоятида амалга оширган ҳарбий амалиётларида бир нечта туркиялик ҳарбийлар ҳалок бўлди ва бу масала Анқарани қаттиқ ғазаблантирди.\nБундан ташқари Сурия армияси Бош штаби тарқатган баёниясида, Дамашқ армиясини Идлиб вилоятидаги террорчи гуруҳларга қарши амалиётлари давомида бу минтақа ва Аллепо вилоятининг 600 километр квадрат масоҳати террорчилардан тозаланди деб эълон қилди.\nСурия армияси Сароқиб шаҳрини террорчилар ишғолидан озод этди\nМосква Анқарага хитобан: Суриядаги террорчилар номини ўзгартириш етарли эмас\nИссиқ ҳаво коронавирусни тўхтата оладими?


Россияда сохта никоҳ ўзбекистонликларга керакми? - BBC News O'zbek\nЎзбекистондаги интернет нашрлларининг хабар беришларича, Россиянинг Ленинград вилоятида бир аёл билан соҳта никоҳ қайд этиш йўли билан у ерда қолишга уринган ўзбекистонлик ишини маҳкама кўриб чиқиб, никоҳни ноқонуний дея тан олиш борасида прокурор сўровини қондириши кутилмоқда.\nШу йил бошидан Россияда ишловчи муҳожирлар учун қайддан ўтиш ва ишлаш рухсатини олиш чоралари қатъийлаштирилган бўлиб, бу ҳолат уларнинг ўз мавқеларини қонунлаштиришнинг шу каби турли йўлларини излашга мажбурлаётгани айтилади.\nБундан ташқари уларнинг сони камайганлиги ҳам кузатилмоқда.\nМосквадаги мустақил журналист Соҳиба Ҳайитбоева муҳожирлар сонининг камайгани, уларнинг ҳозирги аҳволи, нега сохта никоҳга киришга уринишлар борлиги ҳақида гапиради.\n"Аввал ҳар қадамда Ўрта осиёликни учратиш мумкин эди. Ҳозир меҳнат муҳожирлари камайгани ҳамма ёқда сезилади. Бундан ташқари бўш иш ўринлари кўпайган. Олдин одамлар иш топа олмасди. Муҳожирлар бир-бирларига бўш иш ўринларини таклиф қилиб юрганларини ҳам кўриш мумкин".\nБунга сабаб талаб қилинадиган ҳужжатлардаги кескин ўзгаришлар бўлса, иккинчидан пул қадри камайгани таъсир қилган.\nЛицензия олиш билан муаммолар ҳам муҳожирларнинг оқимини камайтирди. Мисол учун, ўтган йил декабрда лицензия олганлар ҳам мартга келиб ҳамма ҳужжатларини қайтадан тахлаши керак бўляпти. Янги патент олиш учун чегарага чиқиб келиш талаб этилади. Муҳожирлар учун пайдо бўлган бу катта муаммо ҳам маблағга тақалади, ҳам сарсонгарчиликларни келтириб чиқаряпти. Икки ой муҳлат миллион-миллион муҳожирлар учун жуда қисқа муддат, аксарияти улгура олмай ортига қайтиб кетяпти.\nРоссияга энг яқин чегара Украина билан. У ерга чиқаётганлар чегарачиларга пул бериши керак, йўлда ҳар қадамда пора талаб қилинади. Бу чиғириқлардан ўтиб, амаллаб ҳужжат топширганларнинг муаммоси ҳам бир талай. Патент учун, рус тилидан имтиҳон топшириш учун узундан-узоқ навбатлар пайдо бўлмоқда. Имтиҳондан йиқилганлар яна пул тўлаб синовдан ўтишга мажбур.\nРоссияда сохта никоҳдан ўтишга ҳаракат қиладиган меҳнат муҳожирлари аввал ҳам бор эди, ҳозир ҳам кўп.\nРоссия фуқароси билан никоҳдан ўтиш қўшимча имтиёзлар бергани сабабли, нафақат ўзбек эркаклари балки ўзбек аёллари ҳам, бошқа миллат муҳожирлари ҳам шундай йўл тутишга уриниб кўришади.\n"Шунингдек, охирги пайтларда учраётган кулгули ҳолат- катта-катта кишилар сохта талаба ҳужжатини расмийлаштириб оляптилар. Чунки Россияда ўқиётган талабаларга ҳам имтиёзлар берилади", дейди журналист Соҳиба Ҳайитбоева.


Ҳошим Арслонов: ҳокимлар спектаклда ўзини таниди ва мендан хафа бўлди\n13:01 / 24.11.2015\nЎзбекистонда хизмат кўрсатган артист, таниқли актёр ва дубляж устаси Ҳошим Арслонов ўзи яқинда “Эзгулик йўли” спектаклида гавдалантирган ҳоким образига бўлган муносабат юзасидан изоҳ билдирди.\nЭслатиб ўтамиз, ушбу саҳна асари яқинда қўйилган бўлиб, санъаткорлар уни намойиш этиш учун турли вилоятларга гастроллар уюштиришди. Асарда бош ролни ўйнаган Ҳошим Арслонов ҳоким қиёфасида саҳнага чиқди.\n“Шуҳрат Ризаев қаламига мансуб бу асарда кечаги ва бугунги ҳаёт, мустақиллик қадри ўзига хос саҳналарда очиб берилади, - деди у “Оила даврасида” газетасига берган интервьюсида. – Пьеса Фарғона, Бухоро вилоятларида томошабинларга манзур бўлди. Ҳоким ролини менга беришганда, бажонудил рози бўлганман. Чунки бугунги ҳоким образи – замон қаҳрамони”.\nСанъаткорнинг таъкидлашича, айрим ҳудудларда томошага келган ҳокимлар унинг ижросида ўзларини таниб, актёрдан хафа бўлиб қолишган.\n“Спектакль саҳнага чиққач, тасвирга олинди. Шу тасвирларни кўпайтириб, ҳокимларга жўнатдим. Кўплари “мени қолип қилиб олганмисиз?” деб хафа бўлишди. Хурсанд бўлганим – улар спектаклда ўзини таниди, ўзини кўра билди. “Менинг ҳам мана шундай камчилигим бор. Балки баъзида одамлар билан нотўғри муомала қилаётгандирман”, деган хаёлга келиши меҳнатимизнинг бесамар кетмаганидан дарак беради”, - таъкидлади Ҳошим Арслонов.


НАТО Стокголм ва Хелсинкига Анқара талабини...\n27.05.2022 19:18 0 1716\nНАТО бош котиби Йенс Столтенберг Швеция ва Финляндияга Туркия билан «муаммо»ни ҳал қилишни маслаҳат берди. Акс ҳолда улар НАТОнинг бўлғуси саммитида Шимолий алянсга номзодлик мақомидан қуруқ қолиши мумкин.\nШвеция ва Финляндия НАТОнинг Мадриддаги 28–30 июндаги саммитига меҳмон сифатида таклиф этилади. Столтенбергнинг фикрича, унгача Хелсинки ва Стокголм Анқаранинг талабларига жавоб бериши шарт.\nЎз навбатида, Туркия ташқи ишлар вазири Мавлут Чавушўғли Анқара терроризмга қарши курашдаги позициясидан чекинмаслигини таъкидлади. Албатта, Туркия Финляндия ва Швециянинг хавфсизлик борасидаги хавотирларини ҳам тушунади, деди у.\n«Бизнинг позициямиз очиқ ва аниқ, бу мамлакатлар террорчи ташкилотларни қўллашни бас қилиши шарт», — деди Чавушўғли.\nТуркия назарда тутаётган террорчи ташкилот — мамлакатда тақиқланган Курдистон ишчи партияси. Анқара Швеция ва Финляндияда бошпана топган ушбу партия аъзоларини Туркияга экстрадиция қилиш ҳамда Туркия ҳудудига мудофаа саноати маҳсулотлари экспортига қўйилган чекловларни бекор қилиш талабларини қўймоқда.\nShvetsiya Turkiya NATO Finlyandiya


Тайванда йўловчи поездининг қулаши оқибатида ўнлаб одамлар ҳалок бўлди\nТайваннинг шарқида, 350 дан ортиқ йўловчига эга бўлган Taroko Express поезди рельсдан чиқиб кетди. Бу ҳақда Тайваннинг Марказий янгиликлар агентлиги хабар бермоқда. Поезд ҳалокатида 36 киши ҳалок бўлди, деб ёзади Reuters транспорт вазирига асосланиб.\nАгентлик маълумотларига кўра, 72 киши жароҳат олган.\nҲалок бўлган ва жароҳат олганларнинг аниқ сони ҳозирча маълум эмас. Синхуа, маҳаллий қутқарув хизматларига асосланиб, камида 40 кишининг ўлими ҳақида хабар беради. Синхуа манбаларига кўра, тўрт кишининг ўлими тасдиқланган, яна 36 кишида ҳаёт аломатлари йўқ.\nCNA 72 кишининг ўлими (шу жумладан ҳайдовчининг) ҳақидаги дастлабки маълумотларини хабар қилмоқда.\nДастлабки маълумотларга кўра, бахтсиз ҳодиса поезд туннелга кирганда содир бўлган. Рельс устига 20 метрлик баландликдан тормоз тизими носоз бўлган юк машинаси қулаб тушган. Саккизта вагондан иборат йўловчи поездининг бир қисми туннель ичидаги зарбадан қулаб тушди.\nReuters таъкидлашича, бу Тайванда сўнгги 40 йил ичидаги энг йирик темир йўл ҳалокати. 2018 йилда орол шимолида поезд ҳалокати 18 кишининг ҳаётига зомин бўлди. 1981 йилда поезд ҳалокатида 31 киши ҳалок бўлди.


Қирғизистондаги сиёсий ўйинлар… « Ўзбекистон Халқ Ҳаракати\nҚирғизистондаги сиёсий ўйинлар…\n11 May 2016 - 16:06\nСўнги пайтларда давлатда олиб борилаётган сиёсатдан норози тарафларнинг бирлашуви кузатилаётган бўлсада, лек улар тарафидан аниқ бир дастурнинг йўқлиги сезилмоқда.\nЖорий ойнинг бошида ҳукумат бошчиси этиб тайинланган оғир вазнли 5 йил давомида Ўш вилояти губернатори бўлиб ишлаган Сўрўнбай Жээнбеков, аввалги бош вазирлар эплай олмаган ишларни уддалай оладими деган савол, сиёсий доираларнинг асосий мавзуларидан бирига айланган.\nСўнги 5 йилда Қирғизистон Жўғўрқу Кенгашини спикер сифатида бошқарган укаси Асилбек Жээнбеков, ўз акасини ҳукумат бошчиси этиб тайинланиши ортидан лавозимидан четлашга мажбур бўлди.\nАка-ука Жээнбековларнинг юқори лавозимларга президент Алмазбек Атамбаев билан яхши муносабатлари ортидан эришилгани айтилади.\nЎтган йилнинг ноябрь ойида бўлиб ўтган парламент сайловлари натийжасида Жўғўрқу Кенгашга депутат бўлиб сайланган халқ вакиллари ҳам иқтидордаги президент ва ҳукуматни танқид қилиш у ёқда турсин, ўз фикрларини тўғри ифода эта олмаётганликларини кузатиш мумкин.\nСобиқ президентлар Асқар Ақаевнинг “Олға Қирғизистон” ва Қурмонбек Бакиевнинг “Оқ йўл” партиялари ҳукуматнинг барча тармоқларини эгаллаб, халқ манфаатидан кўра, шахсий манфаатларини устун қўйган бўлса, бугунги кунда ҳам президент Алмазбек Атамбаев бошчилигидаги “Социал Демократлар” партияси аъзолари давлатни ўзлари хохлагандай бошқариб келмоқда.\nДавлатдан бир сўм олмасдан, ўзларининг кучлари билан хорижий ўқув юртларида билим олган ва халқаро ташкилотларда ишлаётган ёш, иқтидорли мутахасисларни давлат идораларига ўрта босқичдаги лавозимларга ишга таклиф этиб, уларни кўп ўтмай раҳбарларининг турли хил порахўрлик ишлари билан айбдор қилиб қамашлари табиий холга айланган.\nАввал ҳукуматнинг турли поғоналарида ишлаган инсонлар, собиқ давлат расмийларининг аксарияти, ҳозирда давлатга мухолифат сифатида иш олиб бормоқдалар. Улардан: Собиқ вазир ва депутат Қамчибек Ташиев, собиқ давлат котиби, парламент спикери, депутат ва ҳавфсизлик кенгаши раиси Адахан Мадумаров, собиқ депутат Равшан Жээнбеков ва бошқалардир.\nВақти-вақти билан президент Атамбаевнинг олиб бораётган сиёсатини танқид қилиб чиқадиган ушбу мухолифат вакиллари, давлат инқорозга юз тутиб, жар ёқасига келиб қолганидан бонг урадилар.\nКечаги давлат “арбоблари”нинг бу ҳатти-ҳаракатидан безор бўлган ҳокимият ўз оппонентларини йўқотишнинг турли хил баҳоналарини ўйлаб топадилар. Кимларнидур “порахўрлик”да айблаб, узоқ муддатга қамасалар, яна кимларнидур Оқ уй панжарасидан ошишга мажбур қилади.\nШунингдек, сўнги йилларда республикадаги мавжум мустақил оммавий ахборот воситаларини ҳам Атамбаев ҳокимияти ўз назоратига олаётгани кузатилади. Аввалига давлат билан ҳамкорлик қилиш, кейинчалик маълум пул эвазига мустақил ОАВсини сотиш таклифи, иккаласига ҳам кўнмаган журналистларни эса овозини ўчириш мақсадида уларни судлаб, йирик миқдорда жаримага тортиш одатий холга айланган.\nБундай кўнгилсизликлар билан дуч келишни истамаган “мустақил” журналистлар, кеч бўлмасдан аввал давлат билан ҳамкорликка бормоқдалар ва табиий улар президент Атамбаев тарафидан “Сўз эркинлигига хисса қўшгани учун”тақдирланмоқдалар.\nМустақил дея аталувчи “сариқ рўзномалар” қирғиз сиёсатчиларининг бир-бирларини кирдикорларини ошкор этишдаги маълумот ҳуружи воситасига айланган. Ваҳоланки, уларда ёзилаётган маълумотлар маълум вақтдан кейин ўз тасдиғини топмоқда.\nСўнги пайтларда қатор халқаро ташкилотларнинг йиллик хисобот ва рейтингларида Қирғизистон бир неча қуйи поғоналарни эгаллаганини кузатса бўлади. Жумладан Америка Давлат Департаментининг йиллик ҳисботида Қирғизистон “Инсон ҳақлари паймол этилаётган” давлатлар қаторига қўшилган.\nРоссия Давлат Думаси қабул қилган “Ҳорижий агент” қонунини кўчириб олган Қирғиғистон Жўғўрқу Кенгаши депутатлари ҳар замон уни қабул қилишга ҳаракат қиладилар. Ҳалқаро ва нодавлат ташкилотлар танқиди натийжасида ҳозирча қабул қилинмаётган бу қонун лойиҳаси маълум вақтдан кейин қабул қилиниши мумкин.\nИкки йил аввал Америка Қўшма Штатлари билан 1993 йилда имзоланган ўзаро ҳамкорлик шартномаси қирғиз ҳукумати тарафидан бир тарафлама тўхтатилгани ортидан, Қирғизистон Россияга батамом яқинлашгани маълум. Ва бунинг салбий оқибатлари натийжасида бугунги кунда оддий халқ жабрланмоқда. Асосан иқтисодий инқироз туфайли силласи қуриган аҳолининг аксарияти, кундалик хаёт кечириш билангина чекланмоқдалар.\nЮқоридаги салбий кўринишларни бартараф этиш учун зарур чоралар кўрилиб, ислоҳотлар олиб борилмас экан, халқнинг сабр косаси тўлиши натийжасида Қирғизистонда навбатдаги ҳокимият алмашинуви юз бериш эҳтимоли йўқ эмас.


ЎзА - Оммавий ахборот воситаларини тўртинчи ҳокимият даражасига кўтарган учрашув\n02.08.2018 12:46 Чоп этиш версияси\nОммавий ахборот воситаларини тўртинчи ҳокимият даражасига кўтарган учрашув\nОммавий ахборот воситалари бугунги кунда тўртинчи ҳокимият сифатида халқнинг минбарига айланиб бормоқда. Халқ эндиликда оммавий ахборот воситалари орқали ўз фикрини эмин-эркин ифода этиб, унга ишона бошлади. Шунинг учун ҳам сўнгги пайтларда ОАВга бўлаётган мурожаатларнинг сони кескин ошди. Оммавий ахборот воситаларида жонли эфирлар, реал воқеалар, масаланинг илдизигача бориб ўрганилган ҳаётий ҳақиқатлар акс этмоқда.\nПрезидент Шавкат Мирзиёевнинг 2017 йил 3 август куни миллий маданиятимиз намояндалари, ижод аҳли билан учрашуви оммавий ахборот воситалари соҳасида ҳам янги босқични бошлаб берди.\n“Ўзбекистон” телеканали “Янги жамият” студияси бош муҳаррири, “Муносабат” кўрсатуви бошловчиси, Ўзбекистонда хизмат кўрсатган журналист Қуддус Аъзамов бу ҳақда қуйидагиларни гапириб берди:\n– Бу учрашувда адабиёт, санъат, кино, театр, оммавий ахборот воситалари, умуман, гуманитар соҳадаги мавжуд, биз баъзан айтишга тортиниб юрадиган оғриқли муаммолар, ижодкорларнинг ичидаги дард-у орзулари тўла тўкис очиб ташланди.\nПрезидентимиз “Нима учун маданий ҳаётимизда танқидий руҳ сезилмайди? Соғлом танқид, баҳс ва тортишув бўлмаган жойда чинакам ижод бўлиши мумкинми ўзи?” деган саволлар билан ижодкорларга мурожаат этган эди.\nДарҳақиқат, бахс-мунозара, ошкоралик, шаффофлик бўлмаган жойда ҳеч қачон тараққиёт, ривожланиш бўлмайди. Зеро, ошкоралик мавжуд муаммолар – порахўрлик бўладими, коррупция бўладими, у ёки бу соҳадаги турли томонга оғиб кетишларми, барчасига ҳаққоний ва ўз вақтида ечим топади.\nМазкур учрашув маълум маънода ОАВни тўртинчи ҳокимият даражасига кўтаришга асос бўлди, десак асло муболаға эмас. Шундан кейин биз телевидение ходимлари кўрсатувларимизни иложи борича ўзимиздаги ички цензурани, ички ҳадикни енгиб, халқ талаб қилаётган, замонга ҳамнафас шаклда тайёрлашга ҳаракат қиляпмиз. Шундан кейин нафақат журналистлар, балки студиямизга келган одамлар ҳам “мен тўғридан-тўғри эфирда ҳақиқатни айтиш имкониятига эга бўлдим”, деб узоқ йиллар мобайнида қийнаб келаётган муаммоларини очиқ ва ошкора айтишга имкон топди. Буни ҳам тўғри таъкидлаш керак. Чунки авваллари айтилган гап, албатта, қайсидир кўрикдан ўтказилиб, ички цензурамиз орқали кўриб чиқиларди ва оқибатда баъзан тасмаларда қолиб кетарди. Лекин энди одамлар ўз фикрини, ўзини қийнаётган муаммоларни, ўз саволларини кўндаланг қўйиш имконига эга бўлди. Чунки тўғридан-тўғри эфирда айтилган сўз – отилган "ўқ" ҳисобланади.\nБугунги шиддатли ўзгаришлар даврида ёлғон гапириш, муаммоларни хаспўшлаш, баландпарвоз гаплар билан гўёки муаммоларни безаш, кимгадир ёқиш мақсадида кўрсатув тайёрлаш ёки мақола ёзиш давлатимиз раҳбари кўп таъкидлаганидек келажагимизга қилинган хиёнат бўлади. Чунки муаммоларни очиқ, ошкора айтиб, уни ечсак, келажак олдида ҳам юзимиз ёруғ бўлади. Мисол учун, “Муносабат” кўрсатувида ўқувчиларни пахтага олиб чиқиш, кўча супуртириш, дарахт оқлаш каби мажбурий меҳнат бўйича ўнлаб масалаларни олиб чиқдик. Бу кўрсатувлар халқни қийнаб келаётган оғриқли дард эди ва бу нарсалар мамлакат сиёсати даражасига кўтарилиб, охир-оқибатда бартараф этилди.\nБундан ташқари, мамлакатимиз олий ўқув юртларига кириш имтиҳонлари – тест тизимидаги адолатсизликлар, бункерлар, паравозлар ҳақида кўрсатувлар қилдик. Бу муайян коррупцион элементларнинг кескин қаршилигига учраса-да, лекин халқнинг эътирофига сазовор бўлди ва бу нарсалар ҳам ОАВ халққа кўприк бўлиб, халқнинг дардини маълум маънода ҳукумат даражасига етказишга эришдик. Мана шундай очиқ ва ошкоралик билан истеъдодли ёшларни танлаб олмаслик, бу келажакка тўғридан-тўғри таҳдид қилиш билан баробар, тўғрими?\nДарҳақиқат, нега китобхонлик, маънавият, адабиёт, санъатга шунчалик катта эътибор бериляпти? Ахир инсоннинг маънавиятини юксалтирмасдан туриб, на саноатни, на илм-фанни, на иқтисодни ривожлантириб бўлади. Чунки бу соҳаларни кўтарадиган кимлар, албатта, маънавияти юксак одамлар. Маънавий бой бўлса, Ватанни севади. Маънавий бой бўлса, ўқишга кираётганда порахўрликка йўл қўймайди. Маънавий бой бўлса, ҳалол ва фидойи тадбиркор бўлади.\nРивожланган мамлакатларда китоб ўқиш, театрга бориш, кинони, маданиятни, маънавиятни ривожлантириш – бу ҳаётдаги бирламчи масала. Бизнинг олдимизда ҳам мана шундай улуғвор вазифалар турибди.\nДунёда коррупциянинг энг катта кушандаси бу оммавий ахборот воситалари ҳисобланади. Мана шу йиғилишдан кейин биз ижодкорлар студиямизда ўтириб, энди бемалол, ҳеч кимдан чўчимасдан, масъулиятни бўйнимизга олиб, энг долзарб вазифаларни кўтариб чиқа бошладик. Бу кўрсатувлар жамият тараққиётига маълум маънода таъсир қилди. Одамларнинг дилидаги гапни айтиш асли бизнинг бурчимиз.\nҲар қандай жамиятда ОАВга тўртинчи ҳокимият мақомини бермасликка интилиш мамлакатда иллатларнинг авж олишига муҳит яратади. ОАВ бўғилган жойда иллатлар авж олади. Бугун биз шу соҳа вакили сифатида шу иллатларни бартараф этмасак, эртага фарзандларимиз, набираларимиз иллатлар қурбони бўлиш ҳеч гап эмас. Илмсизлик ривожланиб, маънавият юксалмаса, болага Ватанни сев, дея олмаймиз. Шунинг учун ҳар бир соҳада адолат, ошкоралик ва шаффофликни қарор топтириш биз – ОАВ вакиллари олдидаги энг катта, шарафли ва кечиктириб бўлмайдиган вазифалардан биридир.\nДаврон Суннатов, ЎзА